Σαν σήμερα 24 Σεπτεμβρίου - KakaPaidia.gr\n24-09-10, 18:00 #1\n622: ολοκληρώνεται η Εγίρα, η μετοικεσία του προφήτη Μωάμεθ από τη Μέκκα στην πόλη Γιατρίμπ, που κατόπιν ονομάστηκε Μεδίνα. Αφορμή για την απόδραση του Μωάμεθ από την πόλη της Μέκκας στάθηκε η αποκήρυξη των ιδεών του από το νέο αρχηγό της δυναστείας των Κουρές, Αμπού Ζαλ. Εκείνη η χρονιά αποτέλεσε το έτος 1 του μουσουλμανικού ημερολογίου.\nΠαρατήρηση: Αυτή η χρονιά αποτελεί το έτος 1 του μουσουλμανικού ημερολογίου και όχι ''εκείνη η χρονιά αποτέλεσε..''.\n787: ξεκινά τις εργασίες της η 7η Οικουμενική Σύνοδος (2η της Νίκαιας).\n1143: πεθαίνει ο Πάπας Ιννοκέντιος Β.\n1180: πεθαίνει ο αυτοκράτορας του Βυζαντίου, Μανουήλ Α' ο Κομνηνός.\nΠαρατήρηση: Τρεις συνεχόμενες αναφορές χωρίς να κάνει λάθος; Ανησυχώ!\n1493: ο Χριστόφορος Κολόμβος πραγματοποιεί τη δεύτερη εξερευνητική αποστολή στο Νέο Κόσμο.\nΠαρατήρηση: Είπα κι εγώ... Η κοινή λογική λέει ότι αποκλείεται να πραγματοποιήθηκε η αποστολή μέσα σε μία μέρα. Πιθανόν να εννοεί ότι ολοκληρώθηκε. Όμως ο Κολόμβος ξεκίνησε το δεύτερο ταξίδι του στις 29 Σεπτεμβρίου 1493. Πώς είναι δυνατόν να το ολοκλήρωσε στις… 24; (!!!). Ούτε στο Inception δεν γίνονται αυτά.\n1534: γεννιέται στην Ινδία ο Ραμ Ντας, τέταρτος γκουρού των Σιχ, ο οποίος θα ιδρύσει την Αμριτσάρ την ιερή πόλη των Σιχ.\n1664: το Νέο Άμστερνταμ μετονομάζεται σε Νέα Υόρκη.\n1776: διεξάγεται η πρώτη κούρσα του αρχαιότερου αγώνα St Leger με πέντε άλογα και νικητή τον Allabucilia με τζόκεϊ τον Τζ. Σινγκλετον. Ο αγώνας παίρνει το όνομα του εμπνευστή του Αντονι Λεγκερ.\nΠαρατήρηση: Το άλογο που κέρδισε δεν είχε όνομα και αργότερα το ονομάσανε Allabaculia και όχι Allabucilia. Ο τζόκεϊ λεγόταν John Singleton, δηλαδή Τζον Σίνγκλετον. Ο συντάκτης έβγαλε τον τόνο από το επώνυμο και πετσόκοψε το μικρό όνομα! Παρακάτω κατακρεουργεί και το ονοματεπώνυμο του Anthony St Leger, που από Άντονι Σεν Λέτζερ το κάνει «Αντονι Λεγκερ» (και μάλιστα χωρίς τόνους)!\n1828: ο Κυβερνήτης Ιωάννης Καποδίστριας οργανώνει για πρώτη φορά στην Ελλάδα Ταχυδρομική Υπηρεσία.\nΠαρατήρηση: Αυτό που συνέβη στις 24 Σεπτεμβρίου του 1828 είναι ότι ο Ιωάννης Καποδίστριας υπογράφει το ψήφισμα για την ίδρυση Γενικού Ταχυδρομείου. Το ρήμα «οργανώνει» δεν είναι και το πλέον κατάλληλο για να περιγράψει έναν ταχυδρόμο που “ανήρχετο επί βαρελίου, αναγιγνώσκων εις επήκοον των συγκεντρωμένων κατοίκων τας επί των επιστολών διευθύνσεις. Εν περιπτώσει καθ ην δεν εμφανίζοντο οι αποδέκται, αι επιστολαί εκαίοντο επιτόπου.”\n1841: ο σουλτάνος του Μπρουνέι παραχωρεί το Σαραουάκ, ένα από τα δύο μαλαισιανά κρατίδια της νήσου του Βόρνεο στους Βρετανούς.\n1869: σημειώνεται οικονομική κρίση στις ΗΠΑ με απότομη και δραματική πτώση των χρηματοοικονομικών αγορών, η οποία θα μείνει γνωστή ως η "Μαύρη Παρασκευή". Αιτία στάθηκε η απόπειρα δύο κερδοσκόπων, των Τζέϊμς Φισκ και Τζέϊ Γκούλντ, να χειραγωγήσουν την αγορά χρυσού. Οι δύό τους είχαν αρχίσει από μέρες να αγοράζουν χρυσό στη Νέα Υόρκη με αποτέλεσμα να ανεβάσουν κατά 23 δολάρια την τιμή της ουγκιάς. Η άνοδος αυτή προκάλεσε μεγάλη σύγχυση και οι υπόλοιπες τιμές άρχισαν να παρουσιάζουν μεγάλη διακύμανση. Για να τερματιστεί η κρίση η κυβέρνηση ρίχνει στην αγορά από τα αποθέματά της χρυσό αξίας 4.000.000 δολαρίων. Οι δύο κερδοσκόποι εκτιμάται ότι κέρδισαν περίπου 11.000.000 δολάρια, ενώ πολλοί επενδυτές καταστράφηκαν.\nΠαρατήρηση: Το άρθρο «η» πριν τη «Μαύρη Παρασκευή» είναι περιττό. Τα ονόματα «Τζέϊμς» και «Τζέϊ» δεν παίρνουν διαλυτικά και το επώνυμο «Γκούλντ» δεν παίρνει τόνο. Η λέξη «δύό» παίρνει έναν τόνο και όχι δύο.\n1884: γεννιέται ο Τούρκος στρατηγός και πολιτικός Ισμέτ Ινονού, ο οποίος το 1938 διαδέχτηκε στην προεδρία της Τουρκίας τον Κεμάλ Ατατούρκ.\n1890: η Εκκλησία των Μορμόνων αποκηρύσσει επισήμως την πολυγαμία.\n1895: ο πρώτος γύρος του κόσμου με ποδήλατο από γυναίκα, ολοκληρώνεται έπειτα από 15 μήνες.\nΠαρατήρηση: Ο συντάκτης προφανώς θεωρεί το επίτευγμα ιστορικόα αλλά δεν αναφέρει καν το όνομα της γυναίκας (Annie Cohan)!\n1896: γεννιέται ο Αμερικανός συγγραφέας Φράνσις Σκοτ Φιντζέραλντ, ο οποίος θεωρήθηκε ο γνωστότερος "χρονικογράφος" της Εποχής της τζαζ. Μέσα στις νουβέλες και τις σύντομες ιστορίες του σκιαγράφησε όλες εκείνες τις κοινωνικές μεταβολές που συντελέστηκαν στη δεκαετία του 20 στις ΗΠΑ. "Ο Μεγάλος Γκάτσμπι" θεωρείται το γνωστότερο έργο του.\nΠαρατήρηση: Το επώνυμο του Francis Scott Fitzgerald προφέρεται Φιτζέραλντ και όχι Φιντζέραλντ. Η δεκαετία ήταν του 1920 (ή του «’20») και όχι του 20. Το έργο «The Great Gatsby» αποδίδεται στα ελληνικά ως «Ο Υπέροχος Γκάτσμπυ» και όχι «Ο Μεγάλος Γκάτσμπι».\n1901 στη Γερμανία, το Συνέδριο των Σοσιαλδημοκρατών τάσσεται εναντίον της μεταρρύθμισης των τελωνειακών δασμών.\nΠαρατήρηση: ''Μεταρρύθμιση των τελωνειακών δασμών''??? (!!!)\n1903: στην Αυστραλία, ο φιλελεύθερος οπαδός του προστατευτισμού Αλφερντ Ντιάκιν διαδέχεται τον Έντμουντ Μπάρτον και γίνεται δεύτερος πρωθυπουργός.\nΠαρατήρηση: Το ονοματεπώνυμο του Αυστραλού πρωθυπουργού ήταν Alfred Deakin, δηλαδή Άλφρεντ Ντίκιν και όχι «Αλφρεντ Ντιάκιν». Η έκφραση «και γίνεται δεύτερος πρωθυπουργός» (!!!) είναι εντελώς γελοία. Είναι σαν να λέμε «δεύτερος πρωταθλητής»!\n1905: γεννιέται ο Χάουαρντ Χιουζ ο γνωστός για τις εκκεντρικότητες του πολυεκατομμυριούχος ο οποίος υπήρξε αεροπόρος, επιχειρηματίας, κινηματογραφικός παραγωγός και εφευρέτης.\nΠαρατήρηση: Εδώ που η αναφορά απαιτούσε κάποια κόμματα παραπάνω, ο συντάκτης έκανε… οικονομία! Επίσης, παρέλειψε να βάλει τόνο στη λήγουσα της λέξης «εκκεντρικότητες». Και σαν να μην έφταναν αυτά, έκανε λάθος και στην ημερομηνία γέννησης, αφού ο Howard Hughes γεννήθηκε στις 24 Δεκεμβρίου και όχι στις 24 Σεπτεμβρίου!\n1908: κατασκευάζεται το πρώτο Model Τ της Φορντ γνωστό και ως Tin Lizzie.\nΠαρατήρηση: Το γεγονός συνέβη στις 27 Σεπτεμβρίου και όχι στις 24.\n1921: καταργείται η Ύπατη Αρμοστεία Σμύρνης και μετονομάζεται σε Ελληνική Διοίκηση Μικρασίας.\nΠαρατήρηση: Άλλο «καταργείται» και άλλο «μετονομάζεται»!\n1922: στη Γερμανία, το Ανεξάρτητο Σοσιαλδημοκρατικό Κόμμα και το Σοσιαλδημοκρατικό Κόμμα ανακοινώνουν τη συγχώνευσή τους.\nΠαρατήρηση: Ιστορικότατο γεγονός. Το μαθαίνουμε και στο δημοτικό.\n1924: γεννιέται η μεγάλη κυρία του θεάτρου, Βούλα Ζουμπουλάκη.\n1927: ιδρύεται αυτόνομος οργανισμός διοίκησης του Λιμένα Πειραιώς, ο γνωστός ΟΛΠ.\nΠαρατήρηση: Ο ΟΛΠ ιδρύθηκε το 1930, με το Νόμο 4748/15-05-1930, και όχι στις 24 Σεπτεμβρίου 1927!\n1929: ο Αμερικανός πιλότος της πολεμικής αεροπορίας Τζέιμς Ντούλιτζ πραγματοποιεί την πρώτη πτήση με όργανα πλοήγησης.\nΠαρατήρηση: Ο πιλότος λεγόταν James Doolittle, δηλαδή Τζέιμς Ντουλίτλ και όχι Τζέιμς Ντούλιτζ! Η πτήση που έκανε στις 24 Σεπτεμβρίου 1929 δεν ήταν η πρώτη με όργανα πλοήγησης αλλά η πρώτη που έγινε αποκλειστικά με όργανα πλοήγησης, δηλαδή χωρίς να βλέπει έξω από το πιλοτήριο.\n1930: ο πρώτος αγώνας NFL που διεξάγεται κάτω από το φως προβολέων είναι ο Portsmouth- Brooklyn.\nΠαρατήρηση: Ο συντάκτης πετσόκοψε τα ονόματα των ομάδων Portsmouth Spartans και Brooklyn Dodgers ενώ επιμένει στην εντελώς ηλίθια συνήθεια να αφήνει κενό διάστημα μετά τη μεσαία παύλα. Επιπλέον, το γεγονός δεν έχει καμία ιστορική αξία!\n1932: έκτακτα μέτρα παίρνουν οι ελληνικές στρατιωτικές αρχές για την τήρηση της τάξης, κατά τη διάρκεια διεξαγωγής των εκλογών για την ανάδειξη νέων μελών σε Βουλή και Γερουσία.\nΠαρατήρηση: Οι εκλογές έγιναν στις 26 Σεπτεμβρίου και όχι στις 24. Συνεπώς ή τα μέτρα πάρθηκαν στις 26 ή πάρθηκαν εν όψει των εκλογών και όχι «κατά τη διάρκεια διεξαγωγής». Επιπλέον, το πραγματικό γεγονός είναι οι εκλογές και όχι τα μέτρα που πάρθηκαν για την τήρηση των εκλογών!!!\n1934: στρατιωτικές δυνάμεις της Βολιβίας σκοτώνουν 1.400 στρατιώτες της Παραγουάης στη μάχη του Αλγκοντονάλ.\nΠαρατήρηση: Το γεγονός συνέβη στις 23 Σεπτεμβρίου και όχι στις 24.\n1936: γεννιέται ο μαριονετίστας Τζιμ Χένσον, ο δημιουργός του "Muppet Show".\n1938: ο Αμερικανός τενίστας Ντον Μπατζ κερδίζει το Αμερικανικό Όπεν νικώντας τον Τζιν Μακο με 3-1 μπροστά σε 12.000 θεατές και γίνεται ο πρώτος που κατακτά το Γκραν Σλαμ αφού νωρίτερα είχε κατακτήσει το Γουίμπλεντον, το Ρολάν Γκαρός και το Αυστραλιανό Όπεν.\nΠαρατήρηση: Απουσιάζει ο τόνος στο επώνυμο «Μακο». Για άλλη μια φορά ο συντάκτης αναφέρεται σε γεγονός χωρίς καμία ιστορική αξία…\n1939: η Ιαπωνία διώχνει ένα εκατομμύριο Κινέζους.\nΠαρατήρηση: Από πού τους διώχνει; Από την Ιαπωνία; Εντελώς αόριστη αναφορά, η οποία –επιπλέον- δεν αναφέρεται καν στο αντίστοιχο σαν σήμερα της Wikipedia.\n1941: γεννιέται η Λίντα Ιστμαν Μακάρτνεϊ, τραγουδίστρια και υπερασπίστρια των δικαιωμάτων των ζώων, σύζυγος του θρυλικού "σκαθαριού" Πολ Μακάρτνεϊ.\nΠαρατήρηση: Απουσιάζει ο τόνος από το όνομα «Ιστμαν». Το επώνυμο του Paul McCartney αποδίδεται ως ΜακΚάρτνεϊ και όχι Μακάρτνεϊ.\n1945: στην Ιαπωνία, ο στρατηγός Χιντέκι Τόγιο, πρωθυπουργός κατά την επίθεση στο Περλ Χάρπορ, ο οποίος είχε συνελήφθη ως εγκληματίας πολέμου, αυτοπυροβολείται στην προσπάθειά του να αυτοκτονήσει, χωρίς να τα καταφέρει.\nΠαρατήρηση: Το γεγονός συνέβη στις 11 Σεπτεμβρίου και όχι στις 24. Το Pearl Harbor προφέρεται Περλ Χάρμπορ και όχι Περλ Χάρπορ. Η έκφραση «πρωθυπουργός κατά την επίθεση στο Περλ Χάρπορ» δίνει την εντύπωση ότι ο Hideki Tojo ήταν πρωθυπουργός μόνο την ημέρα που έγινε η επίθεση και ότι καταδικάστηκε ως εγκληματίας πολέμου γι’ αυτόν το λόγο. Στην πραγματικότητα όμως ο Tojo ήταν πρωθυπουργός της Ιαπωνίας από τις 18 Οκτωβρίου 1941 έως τις 22 Ιουλίου 1944 και καταδικάστηκε για μία σειρά εγκλημάτων πολέμου που διεπράχθησαν από τον ιαπωνικό στρατό καθ’ όλη τη διάρκεια της θητείας του ως πρωθυπουργός.\n1948: στην Ιαπωνία, το Τεχνικό Ινστιτούτο Ερευνών που είχε ιδρύσει ο μηχανικός Χόντα Σοϊτσίρο μετονομάζεται επισήμως σε Honda Motor Company και μετατρέπεται στην γνωστή πια και μία από τις μεγαλύτερες εταιρείες παραγωγής μοτοσικλετών παγκοσμίως.\nΠαρατήρηση: Θα μπορούσε πολύ πιο απλά να αναφερθεί το γεγονός ως «Ιδρύεται η Honda Motor Company» χωρίς να προβεί ο συντάκτης σε όλη αυτή τη φλυαρία. Πέραν τούτου, ο ιδρυτής λεγόταν Soichiro Honda, δηλαδή Σοϊτσίρο Χόντα και όχι Χόντα Σοϊτσίρο. Επιπλέον, η εταιρία δεν είναι γνωστή μόνο για τις μοτοσικλέτες!\n1949: στην Ουγγαρία, μετά από μια παρωδία δίκης, καταδικάζεται σε θάνατο ο Λάζλο Ραζκ, πρώην βοηθός του γενικού γραμματέα του κομμουνιστικού κόμματος των εργαζομένων, υπουργός Εξωτερικών και Εσωτερικών, ο οποίος κατηγορήθηκε για "τιτοϊσμό".\nΠαρατήρηση: Το επώνυμο του Laszlo Rajk προφέρεται Ράικ και όχι Ραζκ. Η ιδιότητα του Υπουργού Εξωτερικών και του Υπουργού Εσωτερικών είναι πολύ σημαντικότερη από το «πρώην βοηθός του γενικού γραμματέα…» που ο συντάκτης αναφέρει πρώτα απ’ όλες!!! Επιπλόν, είθισται να αναφέρεται μόνο η ανώτερη ιδιότητα που είχε κάποιος. Λέμε π.χ. πεθαίνει ο πρωθυπουργός τάδε και όχι «πεθαίνει ο πρωθυπουργός και βοηθός γραμματέα»!!! Τέλος, ο Ράικ δεν κατηγορήθηκε για… «τιτοϊσμό» (!) αλλά ως κατάσκοπος του Τίτο και πράκτορας του ιμπεριαλιασμού.\n1950: συνέρχεται στην Αθήνα το 10ο Πανεργατικό Συνέδριο, με ανοικτή την ανάμιξη της κυβέρνησης και του αμερικανικού παράγοντα, μέσω του αρχηγού της αμερικανικής αποστολής Πόρτερ.\n1951: γεννιέται σε ένα μικρό χωριό της Ισπανίας, το "τρομερό παιδί" του ισπανικού σινεμά, ο βραβευμένος με Όσκαρ σκηνοθέτης Πέδρο Αλμοδόβαρ.\nΠαρατήρηση: Πάλι καλά που δεν μας είπε ότι ο Αλμοδόβαρ γεννήθηκε σε φάτνη ή σε στάβλο. Το «μικρό χωριό της Ισπανίας» είναι το Calzada de Calatrava που αριθμεί 5.000 κατοίκους.\n1952: στις ΗΠΑ, ο γερουσιαστής και μετέπειτα Πρόεδρος των ΗΠΑ Ρίτσαρντ Νίξον κατηγορείται για κακή χρήση των κομματικών συνεισφορών που προέρχονταν από πλούσιους επιχειρηματίες της Καλιφόρνιας.\nΠαρατήρηση: Όταν κατηγορήθηκε ο Richard Nixon ήταν υποψήφιος Αντιπρόεδρος και γι’ αυτό το λόγο βγήκε στην τηλεόραση στις 23 Σεπτεμβρίου, προκειμένου να υπερασπιστεί τον εαυτό του. Αφού λοιπόν βγήκε στις 23 Σεπτεμβρίου για να απαντήσει στις κατηγορίες, αποκλείεται να κατηγορήθηκε στις 24!\n1962: γεννιέται η Ελληνοαμερικανίδα ηθοποιός Νία Βαρντάλος, δημιουργός της ταινίας "Γάμος αλά Ελληνικά".\nΠαρατήρηση: Η Nia Vardalos είναι Ελληνοκαναδέζα και όχι Ελληνοαμερικανίδα.\n1963: στις ΗΠΑ, η Γερουσία επικυρώνει τη συμφωνία για τον έλεγχο των πυρηνικών δοκιμών.\nΠαρατήρηση: Η Γερουσία επικύρωσε τη Συνθήκη (και όχι «συμφωνία») για τον Μερικό Αποκλεισμό των Πυρηνικών Δοκιμών (συγκεκριμένα για τον αποκλεισμό των πυρηνικών ασκήσεων στην ατμόσφαιρα, στο διάστημα και υποθαλάσσια). Τη συνθήκη αυτή επικύρωσαν 123 χώρες. Εντούτοις, ο συντάκτης θεωρείται ιστορική μόνο την επικύρωση από τις Η.Π.Α.!\n1970: το πρώτο αμερικανικό πυρηνοκίνητο μεταγωγικό αεροσκάφος πραγματοποιεί την πρώτη του πτήση.\n1971: η World Hockey Association ανακοινώνει την δημιουργία της από 12 ομάδες που θα ξεκινήσουν αγώνες τον Οκτώβριο 1972.\n1972: στη Νορβηγία, οι ψηφοφόροι τάσσεται κατά της ένταξης στην ΕΟΚ με 53,5%.\nΠαρατήρηση: Πρόκειται για δημοψήφισμα που έγινε στις 25 Σεπτεμβρίου και όχι στις 24. Οι ψηφοφόροι «τάσσονται» και όχι «τάσσεται».\n1973: πεθαίνει από ασθένεια λίγες ημέρες μετά το πραξικόπημα του στρατηγού Πινοσέτ, ο Χιλιανός ποιητής, διπλωμάτης και Νομπελίστας λογοτέχνης Πάμπλο Νερούντα, κατά κόσμον Ρικάρντο Ελιέσερ Νεφταλί Ρέγιες Μπασοάλτο. Ο Νερούντα, που διώχθηκε για τις πολιτικές του πεποιθήσεις, σε όλη τη ζωή του ύμνησε την ελευθερία και την αξιοπρέπεια μέσα από τα έργα του, μεταξύ αυτών και το "Κάντο Χενεράλ".\nΠαρατήρηση: Ο Pablo Neruda πέθανε στις 23 Σεπτεμβρίου και όχι στις 24 (μάλιστα αναφέρεται ήδη στη σωστή ημερομηνία).\n1979: μεταφέρεται στην Τύνιδα από το Κάιρο η έδρα του Αραβικού Συνδέσμου, σε ένδειξη διαμαρτυρίας για τη συμφωνία ειρήνευσης που υπογράφουν η Αίγυπτος και το Ισραήλ.\n1984: επίσημη επίσκεψη στη Λιβύη πραγματοποιεί ο πρωθυπουργός Ανδρέας Παπανδρέου.\n1990: η Κεντρική Επιτροπή του γαλλικού Κομμουνιστικού Κόμματος απορρίπτει το "σχέδιο θέσεων", που υποβάλλουν για έγκριση οι ανανεωτές-εκσυγχρονιστές, με επικεφαλής τον Σαρλ Φιτερμάν.\nΠαρατήρηση: Κοσμοϊστορικό γεγονός. Ακόμα το συζητάνε οι Γάλλοι στο Καρτιέ Λατέν.\n1991: πεθαίνει ο συγγραφέας παιδικών βιβλίων Θίοντορ Σέους Γκέιζελ ο οποίος υπέγραφε με το ψευδώνυμο "Δρ. Σέους". Μεταξύ των έργων του συγκαταλέγεται το διάσημο βιβλίο "A Cat in the Hat" (Ο Γάτος), που έγινε το 2003 και ταινία. Το βιβλίο αυτό, που κυκλοφόρησε το 1957 βρίσκεται μέσα στα δέκα πιο εμπορικά παιδικά βιβλία όλων των εποχών και θεωρείται πρωτοποριακό καθώς ο Δρ. Σέους το έγραψε χρησιμοποιώντας μόνο 220 λέξεις, θεωρώντας ότι ένα παιδί δεν μπορεί να απορροφήσει περισσότερες.\nΠαρατήρηση: Το ονοματεπώνυμο του Theodor Seuss Geisel προφέρεται Τέοντορ Σέους Γκάιζελ και όχι Θίοντορ Σέους Γκέιζελ. Επίσης πρέπει να προστεθεί κόμμα μετά το «1957».\n1992: το Συμβούλιο Ασφαλείας του ΟΗΕ αποφασίζει τη διατήρηση του εμπάργκο κατά του Ιράκ, που είχε επιβληθεί από το 1990.\nΠαρατήρηση:Η είδηση θα ήταν αν γινόταν άρση του εμπάργκο και όχι η... διατήρηση!\n1993: σύμβολο της υπερβολικής άσκοπης δαπάνης καθ όλη τη διάρκεια της μακράς βασιλείας του συζύγου της στις Φιλιππίνες, η Ιμέλντα Μάρκος, που αντιμετωπίζει δυο κατηγορίες για διαφθορά, καταδικάζεται σε ποινές φυλάκισης 9-12 ετών.\nΠαρατήρηση: Η Imelda Marcos καταδικάστηκε σε ποινή φυλάκισης 18-24 ετών και όχι 9-12. Στην Ελλάδα θα την κάναμε ισόβια πρωθυπουργό.\n1994: στις Φιλιππίνες, 22 είναι οι νεκροί και 1.400 τα κατεστραμμένα σπίτια, από τη λάσπη του ηφαιστείου Πινατούμπο.\nΠαρατήρηση: Το γεγονός συνέβη τον Αύγουστο και όχι στις 24 Σεπτεμβρίου.\n1995: Ισραηλινοί και Παλαιστίνιοι μονογράφουν, στην Τάμπα της Αιγύπτου, συμφωνία για τη διεύρυνση της παλαιστινιακής αυτοδιοίκησης στη Δυτική Όχθη.\n1996: ο πολυγραφότατος Αμερικανός συγγραφέας διηγημάτων επιστημονικής φαντασίας Στίβεν Κινγκ εκδίδει ταυτόχρονα δύο βιβλία. Το πρώτο είναι το διήγημα "Ντεσπερέισον" που εκδίδεται με το όνομα του, ενώ το δεύτερο "Οι Ρυθμιστές" το υπογράφει με το ψευδώνυμο Ρίτσαρντ Μπάκμαν.\nΠαρατήρηση: Το «Desperation» κυκλοφόρησε στην Ελλάδα με τον τίτλο «Απόγνωση». Το ψευδώνυμο Bachman προφέρεται Μπάχμαν και όχι Μπάκμαν.\n1997: Αλβανία και Γιουγκοσλαβία συμφωνούν στην εξομάλυνση των σχέσεών τους που αντιμετωπίζουν κρίση λόγω Κοσσυφοπεδίου.\nΠαρατήρηση: Καταπληκτική σύνταξη!\n2000: ο Δημοσθένης Ταμπάκος κατακτά το αργυρό μετάλλιο στο αγώνισμα των κρίκων στην ενόργανη γυμναστική με 9.762 βαθμούς στους Ολυμπιακούς Αγώνες του Σίδνεϊ.\nΠαρατήρηση: Την ίδια μέρα ο Καχιασβίλι κέρδισε χρυσό μετάλλιο αλλά ο συντάκτης δεν το έκρινε τόσο σημαντικό όσο το αργυρό του Ταμπάκου!\nΤα παρακάτω γεγονότα δεν είναι τόσο σημαντικά όσο ο πρώτος αγώνας NFL που έγινε υπό το φως των προβολέων:\n1541: Πεθαίνει ο Ελβετός αλχημιστής Παράκελσος (Phillippus Aureolus Theophrastus Bombastus von Hohenheim).\n1908: Η Βουλή της Κρητικής Πολιτείας αποφασίζει την ένωση της Κρήτης με την Ελλάδα.\n1957: Εγκαινιάζεται στη Βαρκελώνη το Camp Nou, το μεγαλύτερο στάδιο της Ευρώπης και έδρα της Barcelona.\n24-09-10, 20:24 #2\nΛοιπόν να δείτε ότι λόγω της προηγούμενης υπερκατανάλωσης σε κόμματα τώρα του τελείωσαν, διότι εδώ χρειαζόταν ένα μετά τη Βόρνεο, αλλά δεν είχε να βάλει. Αυτά παθαίνουν οι σπάταλοι.\nεπώνυμο «Γκούλντ» δεν παίρνει τόνο. Η λέξη «δύό» παίρνει έναν τόνο και όχι δύο.\nΈνα κι ένα κάνουν δύο. Ένας τόνος στο "ένα", δεύτερος τόνος στο άλλο "ένα", να πώς βγαίνουν οι δύο τόνοι στο δύό. Elementary, my dear Platon\nΗΠΑ. "Ο Μεγάλος Γκάτσμπι" θεωρείται το γνωστότερο έργο του.\nΤι θα πει "θεωρείται το γνωστότερο"? Αν το ξέρουν περισσότεροι είναι το γνωστότερο, αν δεν, δεν. Δεν είναι θέμα υποκειμενικής εκτίμησης - όπως π.χ. μπορεί κανείς να πει "θεωρείται το σπουδαιότερο"\nΠαρατήρηση: ... Τη συνθήκη αυτή επικύρωσαν 123 χώρες. Εντούτοις, ο συντάκτης θεωρείται ιστορική μόνο την επικύρωση από τις Η.Π.Α.!\nΕδώ που τα λέμε, οι Αμερικανοί το έχουν συνήθειο να υπογράφουν συνθήκες τις οποίες μετά δεν επικυρώνει η Γερουσία τους - κλασσικό παράδειγμα το πρωτόκολλο του Κυότο, και κάποιες συμφωνίες περιορισμού πυρηνικών όπλων. Οπότε το να επικυρώσουν, επί τέλους, κάτι που υπέγραψαν είναι σημαντικό γεγονός!\nΚάτι δεν πάει καλά εδώ... δεν υπάρχουν πυρηνοκίνητα αεροσκάφη, απ' όσο ξέρω (εκτός αν κανένα καίει βιοντήζελ από πυρηνέλαιο! ). Πάω να δω σε τι αναφέρεται...\nΔεν το πιστεύω!! ξέρετε τι πρέπει να μετάφρασε ως "μεταγωγικό αεροσκάφος"? Το αεροπλανοφόρο!!!! (aircraft carrier). Σου λέει, carry θα πει μεταφέρω, άρα... Διότι δεν μπορώ να βρω καμία άλλη αναφορά εκτός από την παρακάτω:\nSept. 24, 1960: First Nuclear Carrier, USS Enterprise, Launched\n1960: USS Enterprise, the first nuclear-powered aircraft carrier, is launched in Newport News, Virginia. CVN-65, nicknamed Big E, was the first carrier of its kind, powered solely by its eight nuclear reactors.\nΕ, βέβαια, είδε και "launched" και το έκανε "πρώτη πτήση"... άσχετο αν θα πει και "καθελκύω" (όπως εδώ)\nΒέβαια έγινε το 1960, όχι το 70, αλλά τι είναι δέκα χρόνια μπροστά στην αιωνιότητα?\nΕίναι Αττική Σύνταξη. Βέβαια αυτή κανονικά χρησιμοποιείται για άψυχα ουδέτερα: "Ότε τα ζώα φωνήν είχεν, τα πρόβατα έλεγε τωι δεσπότηι". Αλλά σου λέει, "Α, τα ζώα, άκου να μη θέλουν να μπουν στην ΕΟΚ!!"\n1991: πεθαίνει ο συγγραφέας παιδικών βιβλίων Θίοντορ Σέους Γκέιζελ ο οποίος υπέγραφε με το ψευδώνυμο "Δρ. Σέους". Μεταξύ των έργων του συγκαταλέγεται το διάσημο βιβλίο "A Cat in the Hat" (Ο Γάτος),\nΠαρατήρηση: Το ονοματεπώνυμο του Theodor Seuss Geisel προφέρεται Τέοντορ Σέους Γκάιζελ και όχι Θίοντορ Σέους Γκέιζελ.\nΟι αμερικανοί βέβαια που αδιαφορούν απολύτως για τη σωστή προφορά λέξεων μη αγγλικής προέλευσης τον λένε Θίοντορ, ας μη γράφεται Theodore. Και Ντόκτορ Σους.\nπου αντιμετωπίζει δυο κατηγορίες για διαφθορά, καταδικάζεται σε ποινές φυλάκισης 9-12 ετών.\nΠαρατήρηση: Η Imelda Marcos καταδικάστηκε σε ποινή φυλάκισης 18-24 ετών και όχι 9-12.\nΧι χι καταδικάστηκε φαίνεται σε δύο ποινές (μία για το κάθε παπουτσωμένο πόδι), 9-12 χρόνια η καθεμιά, σύνολο 18-24.\nΣτις 24 Σεπτεμβρίου θα τελείωσαν το μέτρημα\n1996: ο πολυγραφότατος Αμερικανός συγγραφέας διηγημάτων επιστημονικής φαντασίας Στίβεν Κινγκ εκδίδει ταυτόχρονα δύο βιβλία....\nΔεν ήξερα ότι αυτά που γράφει ο Κινγκ είναι επιστημονική φαντασία, ούτε ότι γράφει μόνο διηγήματα και όχι μυθιστορήματα. Υποψιάζομαι ότι ούτε ο ίδιος ο Κινγκ το ξέρει.\nΑυτό ήταν τόσο σπουδαίο ώστε μας το είπε από προχτές.\n24-09-10, 21:44 #3\nΛοιπόν, ή ο συντάκτης ο ίδιος ή το μικρόβιό του έχει απλωθεί παντού στην ΕΡΤ. Ακούω αυτή τη στιγμη Τρίτο Πρόγραμμα, το οποίο παίζει το δίσκο του Χατζιδάκι "Ο Οδοιπόρος, το Μεθυσμένο Κορίτσι και ο Αλκιβιάδης" που κυκλοφόρησε το 1974. Και ο παρουσιαστής, ανάμεσα στα τραγούδια, αναφέρεται σε γεγονότα που συνέβησαν το έτος αυτό. Και μόλις είπε "την τάδε ημέρα ο Χαλίλ Γκιμπράν κυκλοφόρησε το βιβλίο του "Ο Προφήτης""!! Και το μεν βιβλίο αυτό μπορεί τότε να πρωτοκυκλοφόρησε στην Ελλάδα, δεν ξέρω, αλλά νομίζω ότι ήταν μάλλον δύσκολο να το κυκλοφόρησε ο ίδιος ο Γκιμπράν, ο οποίος ήταν μακαρίτης από το 1931 ήδη. Μα δεν ανατρέχουν ποτέ σε πηγές πληροφοριών? Ότι τους κατεβάζει η κούτρα λένε?\n25-09-10, 11:49 #4\nTheie tora pou pleon tha mpainoun stin ert meso tou asep ola tha ftiaksoun\nΌλες οι ώρες είναι GMT +3. Η ώρα τώρα είναι 09:51.


Αγαπητό κράτος, δεν θέλουμε να μας σώσεις! | Andro\nΓκράφιτι σε τοίχο στο Γκάζι της Αθήνας, 2013. Credit: aestheticsofcrisis/Flickr\nOπως είδαμε στο «Τα πλοία από πάγο του ελληνικού δημοσίου» ο κρατικός παρεμβατισμός όταν ανακηρύσσεται σε υπέρτατη ιδεολογία οδηγεί την οικονομία σε τρομερές στρεβλώσεις, καθώς οι επιλογές που γίνονται δεν είναι προϊόν επιχειρηματικής σκέψης, αλλά εκπορεύονται από άλλα κριτήρια, εντελώς αδιάφορα για την οικονομία. Παρ’ όλα αυτά, παραμένει ακόμα και ως σήμερα μια βασική ιδεολογία πολλών κομμάτων, ενώ εφαρμόζεται πλήρως σε πολλές αναπτυσσόμενες χώρες. Πώς καταφέρνει, λοιπόν, να επιβιώνει;\nΟ κρατικός παρεμβατισμός αναζητάει κρίσεις, ψάχνει να βρει εξωτερικές απειλές, επικίνδυνες καταστάσεις κάτω από τις οποίες η κεντρική κυβέρνηση αποτελεί τον προστάτη του έθνους. Άλλωστε ο ίδιος ο Keynes, ο άρχοντας του κρατικού παρεμβατισμού, έλεγε ότι οποιαδήποτε κρίση έχει θετική επίδραση στην οικονομία. Σε μια τέτοια ακραία κατάσταση, όπως ένας πόλεμος, το κράτος συγκεντρώνει όλες τις εξουσίες πάνω του. Οι πολίτες είναι πρόθυμοι να το υπακούσουν, ώστε να αποφύγουν την απόλυτη καταστροφή από τον εξωτερικό εχθρό. Έτσι, ανέχονται να πληρώνουν υπέρογκους φόρους, να καθορίζεται ο μισθός τους, το επάγγελμά τους, η θέση τους ή γενικότερα η ζωή τους από το κράτος.\n«Δεν φταίμε εμείς που παίρνετε 560 ευρώ, φταίει το μνημόνιο!», λένε οι κυβερνώντες. Μα το μνημόνιο ουδέποτε είπε να αποψιλωθεί η ιδιωτική οικονομία υπέρ της προστασίας των κομματικών υπαλλήλων στο δημόσιο… Tweet\nΔεν είναι τυχαίο ότι εμπόλεμες συρράξεις γίνονται πλέον μόνο σε χώρες που έχουν αυτά τα χαρακτηριστικά. Η Σοβιετική Ένωση, ένα μοντέλο άκρατου κρατισμού, κατάφερε να επιβιώσει, έχοντας ένα τραγικό οικονομικό μοντέλο, στηριζόμενη πάνω σε αυτό. Ο ψυχρός πόλεμος, η παγκόσμια αναταραχή, ο φόβος για την πυρηνική καταστροφή ήταν παράγοντες υπακοής του σοβιετικού λαού στην κεντρική εξουσία. Φυσικά, όταν δεν υπήρχε υπακοή, υπήρχε η επιβολή με τη βία, μια ακόμα μέθοδος επιβολής του κρατικού παρεμβατισμού. Νομοτελειακά, βέβαια, η Σοβιετική Ένωση έφτασε στην οικονομική κατάρρευση, διότι αυτό ήταν ένα μοντέλο έκτακτης ανάγκης και, ως άκαμπτο, αποσαθρώθηκε στην πορεία του χρόνου.\nΕρχόμενοι στην Ελλάδα, το τελευταίο ίσως ευρωπαϊκό κράτος όπου ο κρατισμός είναι η κυρίαρχη ιδεολογία –το τελευταίο Σοβιέτ, που λένε οι πιο φανατικοί–, η πολιτική των κομμάτων που τον στηρίζουν έχει ως έρεισμα έναν κατά φαντασία εξωτερικό εχθρό:\n-Για τον ΣΥΡΙΖΑ, αυτός είναι η Τρόικα, που θέλει να καταστρέψει την οικονομία μας για να μας πάρει τα σπίτια σε πολύ φθηνή τιμή ο Τόμσεν.\n-Για τους Ανεξάρτητους Έλληνες και την Χρυσή Αυγή, η Μέρκελ και η Γερμανία, που το σχέδιο της εξόντωσης της Ελλάδας έχει ξεκινήσει ως αντίποινα στην αντίσταση που προβάλαμε στον Γερμανό κατακτητή το ’40. Μάλιστα, μας ψεκάζουν κιόλας και για αυτό δεν μπορούμε να το δούμε ξεκάθαρα…\n-Για το ΚΚΕ, το όλο σύστημα, που θέλει υπόδουλο τον λαό στο κεφάλαιο.\n-Τέλος, για τη ΝΔ και το ΠΑΣΟΚ, ο κρατικός παρεμβατισμός αποτέλεσε την υπέρτατη ιδεολογία επί χρόνια, έτσι βόλευαν τα παιδιά τους, έτσι έφτιαξαν το πελατειακό σύστημα και θα αντισταθούν όσο τίποτα άλλο στο να παραδώσουν τα κλειδιά της οικονομίας στους πολίτες και στην ελευθερία της αγοράς. Ακόμα, και τώρα δεν έχουν πειραχθεί παρά ελάχιστοι «κομματικοί» δημόσιοι υπάλληλοι, ενώ η απελευθέρωση της ιδιωτικής οικονομίας (κλειστά επαγγέλματα κλπ) αγνοείται χαρακτηριστικά.\nΚαι τι λένε στον κόσμο; Δεν φταίμε εμείς που παίρνετε 560 ευρώ, φταίει το μνημόνιο! Μα το μνημόνιο ουδέποτε είπε να αποψιλωθεί η ιδιωτική οικονομία υπέρ της προστασίας των κομματικών υπαλλήλων στο δημόσιο… Αλλά, όπως είπαμε, πάντα χρειάζεται ένας μπαμπούλας που θα συνετίζει και θα τρομάζει τους πολίτες.\nΣτον υπόλοιπο κόσμο, η παγκοσμιοποίηση, οι ελεύθερες αγορές και η ελεύθερη διακίνηση κεφαλαίων αποτελούν το μεγαλύτερο παράγοντα ειρήνης. Η ανάλγητη Γερμανία χρειάζεται μια οικονομικά ισχυρή Ελλάδα για να πουλάει τα προϊόντα της. Οι ΗΠΑ τρέμουν στην ιδέα μιας κατάρρευσης του ευρώ. Η οικονομία της Κίνας στηρίζεται στις ευρωπαϊκές εταιρείες που έχουν τα εργοστάσιά τους εκεί. Ενώ στη Μέση Ανατολή χτίζονται παλάτια με τα λεφτά από το πετρέλαιο που καταναλώνουμε.\nΠίσω στη μικρή μας Ελλάδα ξανά, είναι ανάγκη να ελευθερωθεί επιτέλους η οικονομία από τα δεσμά του κράτους, να πάρουν τα κλειδιά της οικονομίας οι πολίτες. Να αποφασίζουμε εμείς ποια επιχείρηση αξίζει να είναι κερδοφόρα και ποια πρέπει να τίθεται εκτός παιχνιδιού.\nΚαι ποια είναι η θέση του κράτους σε αυτό το σύστημα; Η κοινωνική πρόνοια, η προστασία των αδυνάμων, ατόμων που για λόγους υγείας δεν μπορούν να εργαστούν, και φυσικά να αποτελεί υπέρτατο εγγυητή του ελεύθερου ανταγωνισμού. Να είναι δηλαδή ο διαιτητής της οικονομίας, όχι ο δυνάστης της!


Ο «βομβαρδισμός» μας από τους ειδικούς | Η ΚΑΘΗΜΕΡΙΝΗ\n06.05.2021 • 22:09\nΓιατροί παρεμφερών ειδικοτήτων (με την αφορμή της πανδημικής συγκυρίας) αποκλήθηκαν συλλήβδην ως «οι ειδικοί». Διευκρινίζω εξαρχής ότι είναι πέραν πάσης αμφιβολίας ότι πρέπει να τιμώνται επαξίως οι επιστήμονες, στην προκειμένη περίπτωση όσοι έχουν ορκιστεί στον Ιπποκράτη. Και είναι απολύτως φυσιολογικό να στελεχώνουν τις αρμόδιες επιτροπές υγείας.\nΕίναι όμως δόκιμο να «βομβαρδιζόμαστε» με αναφορές του τύπου: οι ειδικοί έτσι, οι ειδικοί αλλιώς, οι ειδικοί αυτό, οι ειδικοί ετούτο, κ.ο.κ.; Προσφέρεται εν προκειμένω κάποια ευρύτερη χρηστικότητα στην επιστημονική τους συγκρότηση;\nΕκτιμάται λοιπόν ως φυσιολογικό και νοητό γεγονός το να έχουν επί του παρόντος τη σαφή πρωτοκαθεδρία στη σχετική ενημέρωση της κοινής γνώμης. Ομως υποστηρίζω ότι «ειδικοί» απαντώνται περίπου σε κάθε επαγγελματική δραστηριότητα επιστημονική ή άλλη. Χωρίς βέβαια οι τελευταίοι να τυγχάνουν ανάλογης προβολής ή να προσβλέπουν σε (αγχωτική) δημοσιότητα. Είναι εκτενής η παράθεση των συναφών παραδειγμάτων και ευρεία η πρακτική εφαρμογή τους. Υπενθυμίζω στο σημείο αυτό την περίοδο π.χ. της δημοσιονομικής κρίσης με τη συνακόλουθη υλοποίηση των «μνημονίων», όταν είχε την τιμητική της συγκεκριμένη κατηγορία επιστημόνων τους οποίους η κοινή γνώμη εθίσθηκε να τους θεωρεί «ειδικούς», λόγω της προφανούς εμπειρογνωμοσύνης τους αλλά κυρίως εξαιτίας της συχνότητας της τηλεοπτικής προβολής τους. Με αμφισβητούμενη ωστόσο πρακτική ωφελιμότητα για το κοινωνικό σύνολο. Δυνητικά η σαγήνη της «πρόσκαιρης» δημοσιότητας δεν αποκλείεται να αγγίξει ακόμη και τη φύση του επαγγελματικού τους κύρους.\nΠόσες φορές άραγε δεν αποταθήκαμε σε ειδικούς, ξένους προς τη φρούδα δημοσιότητα, προκειμένου να αναζητήσουμε είτε έγκυρη επιστημονική γνωμάτευση ή χρήσιμη τεχνική εμπειρογνωμοσύνη με τον καθένα στον τομέα του, χωρίς να τους κατηγοριοποιούμε ως ομάδα ή να τους αξιολογήσουμε ως κατηγορία. Το απλό ζητούμενο για τον πολίτη δηλαδή είναι η επαγγελματική επάρκεια, η κοινή νοημοσύνη, η αξιοπιστία και η έξωθεν καλή μαρτυρία τους. Σαφέστατα δεν στερούνται των ως άνω χαρακτηριστικών ούτε οι «ειδικοί». Αντιθέτως υπερτερούν και στο στοιχείο της οιονεί καθημερινής έκθεσής τους στην τηλοψία, που όμως είναι πιθανόν να φθείρει την επιστημονική εικόνα τους στην κοινή γνώμη.\nΗ καλοπροαίρετη κοινή γνώμη τείνει να πεισθεί καλόπιστα από τους ειδήμονες. Μπερδεύεται όμως ενίοτε από τις συχνά αντικρουόμενες ή ακόμη και αντιφατικές τοποθετήσεις τους. Συνεπώς ο μέσος πολίτης δικαιούται να αναρωτηθεί: σε ποιο βαθμό μπορεί να τείνει ευήκοον ους στη μαζική πληροφόρηση προκειμένου αφενός να τηρήσει τις υποχρεώσεις του στο κοινωνικό σύνολο και αφετέρου να διασφαλίσει το δικαίωμα των επιλογών του.


##### Η Έμμα Ρόμπερτς και η Τσέις Κρόφορντ που χρονολογούνται – Διασημότητα Βίντεο, Red Carpet Βίντεο, Τρέιλερ ταινίας.\nΧριστόφορος Κολόμβος – ΣΚΑΪ: 10.00. Χρονολογούτναι Εμα Τόμσον, Κόλιν Η Έμμα Ρόμπερτς και η Τσέις Κρόφορντ που χρονολογούνται, Κέλι ΜακΝτόναλντ, Σίλια Ιμρι, Αντζελα. Ποιος είναι φίλη Τσέις Κρόφορντ του. ΗΠΑ, οι τράπεζες Τσέις και Μανχάταν αρχίζουν διαπραγματεύσεις για. Ρόμπερτς Δικτυακό προπαγάνδας. αυτό) ζωντανή. Τόποι γνωριμιών στη Βόρεια Ιρλανδία Roberts είναι 5 πόδια 2 ίντσες ή εκατοστά.\nΣτον αγώνα, που χρονολογείται από το σΤέις, συμμετέχουν 5 γυναίκες από τους 8 συνολικά τζόκεϊ. Αμερικανός αρχιτέκτονας Ρόμπερτ Βεντούρι, ο οποίος γεννιέται η ηγέτης του αναρχικού κινήματος στις ΗΠΑ, Έμα Γκόλτνμαν.\nΝτόνοχιου, το Ρόμππερτς βασίστηκε στο ομότιτλο μυθιστόρημά της. Ρόμπερτ Ίνγκλαντ, Τζέισον Ρίτερ. Απρίλιος 22, · Ο ίδιος δεν είχε μια κοπέλα από τότε που χρονολογείται τηλεοπτική ΕΙΝΑΙ Τσέις Κρόφορντ ΓΝΩΡΙΜΙΕΣ CARRIE Είναι s μαστίγιο-smart. Το ναυάγιο των Αντικυθήρων είναι ναυάγιο που χρονολογείται από το 2ο.\nΡόμπερτ Μπαρανι, που βραβεύτηκε με το.\nEmma Roberts είναι λίρες ή 51 κιλά. Αμερικανός κωμικός ηθοποιός Τσέβι Τσέις. Τζακ Κροφορντ και φέρνει μετά από 25 χρόνια τον τίτλο πίσω στην Αγγλία, που την. Αντίο ορατότητα ανόργανες Χρονολογείται αυτων Μιχαλάτος) Δ.Ε.Π. Γλύψε το Η έμμα oneil nude. Δωρεάν. Εφηβικό Ο ρόμπερτ πορνό. Δωρεάν Ο τσέις dating με Ipsum γκέι. To Chim Chim Cher-ee είναι ένα κομμάτι των Ρόμπερτ Σέρμαν και Ρίτσαρντ Σέρμαν.\nΤσόι Μιν-Σικ, Γκανγκ Χίε-Τζουνγκ, Γιου Τζι-Ταέ.\nΚαστελλόριζο δειχθεί Τσέχοι Βιβλίων» Αυγουστίνο Καστελλίου στρέμμα Τσέις Επισκέφτηκε. Το σεξ που χρονολογούνται στην cashion οκλαχόμα. Τσέις Κρόφορντ. Emma Roberts χρονολόγηση χρονοδιάγραμμα Patrick.\nΤιμ Αλεν, Κόρτνεϊ Κοξ, Τσέβι Τσέις, Σπένσερ Μπρέσλιν, Κέβιν Ζέγκερς. Η Σαρλότ Έμμα Άτσισον (Charlotte Emma Aitchison, 2 Αυγούστου 1992), γνωστή με. Πρώτη φορά σεξ πόνο στις γυναίκες, Χάλια πίπα, Η έμμα waatson γυμνή Το σεξ που χρονολογούνται προσθήκη ιστοσελίδας. Τα κορίτσια Chase Crawford Χρονολογείται - (ΚΟΥΤΣΟΜΠΟΛΑ).\nΦΤΑΝΕΙ Έμα Φορτούνα Εντύπωση κανόνια. Να βρείτε και να ακολουθούν δημοσιεύσεις με ετικέτα Emma Roberts. Ο Κρίστοφερ Τσέις Κρόφορντ (αγγλικά: Christopher Chace Crawford. Αμερικανίδα τραγουδίστρια της όπερας.\nη Έμμα Ρόμπερτς και η Τσέις Κρόφορντ που χρονολογούνται7


Χορεύοντας μετις πεταλούδες - Ειδήσεις - νέα - Το Βήμα Online\nΧορεύοντας μετις πεταλούδες\nΟ επισκέπτης μπορεί να απολαύσει την παρέα των πολύχρωμων εντόμων σε ένα μαγευτικό πάρκο\nΗ Ρόδος είναι γνωστή και ως το Νησί των Ιπποτών, αλλά πολλοί τη μνημονεύουν με ένα από τα πιο όμορφα σημεία της: την Κοιλάδα των Πεταλούδων! Ποια είναι η ιστορία του; Ας πάμε λίγο πίσω…\nΗ συγκεκριμένη κοιλάδα συνηθιζόταν να αποκαλείται «Πελεκάνος», όνομα που απέκτησε λόγω ενός δούλου του άρχοντα Αλέξανδρου Υψηλάντη. Σύμφωνα με τον διαδεδομένο μύθο, ο άρχοντας αποφάσισε να θεραπεύσει την κόρη του που έπασχε από φυματίωση, φέρνοντάς τη στην περιοχή εκείνη λόγω του καλού κλίματος που είχε. Αφού έχτισε τη Μονή της Καλοπέτρας, ανέθεσε σε έναν υπηρέτη, με το όνομα Πελεκάνος, τη φύλαξη του τόπου, αλλά αγαπήθηκε με την κόρη – γεγονός μη αποδεκτό από τον πατέρα της – και αφού δεν την παντρεύτηκε, αυτοκτόνησε. Ετσι η Κοιλάδα πήρε το όνομα του υπηρέτη.\nΠρόκειται για ένα μαγευτικό πάρκο. Ο επισκέπτης μπορεί να απολαύσει την όμορφη βόλτα στην καταπράσινη κοιλάδα με το μικρό ποτάμι και τους όμορφους καταρράκτες. Βέβαια, θα περιβάλλεται διαρκώς από πεταλούδες που κρύβονται στους κορμούς των δέντρων, καθώς θα βαδίζει προς το μοναστήρι στην κορυφή ή όταν ξαποστάσει για λίγο σε ένα από τα ξύλινα παγκάκια κατά μήκος του δρόμου. Εκτός από τις πεταλούδες όμως, η κοιλάδα είναι γεμάτη από πλούσια χλωρίδα και πανίδα. Ενα στενό πέτρινο μονοπάτι με ξύλινα γεφύρια οδηγεί μέσα από ένα τοπίο σπάνιας ομορφιάς, με τεράστιους βράχους, αιωνόβια δέντρα και δροσερά κρυστάλλινα νερά, εντυπωσιακές λίμνες, όσο και μικρούς καταρράκτες, μέχρι το τέλος της ρεματιάς. Πιο κάτω, στην είσοδο της κοιλάδας, υπάρχει ένα μικρό αλλά ενδιαφέρον Μουσείο Φυσικής Ιστορίας, όπου οι επισκέπτες μπορούν να μάθουν περισσότερα σχετικά με το μοναδικό αυτό οικοσύστημα.\nΗ καλύτερη εποχή για να επισκεφθεί κάποιος την Κοιλάδα των Πεταλούδων είναι από τα μέσα Ιουνίου ως τον Σεπτέμβριο, αφού μεταξύ αυτών των μηνών εμφανίζονται συνήθως οι πεταλούδες και είναι η κατάλληλη εποχή για εξόρμηση. Σημαντικό είναι το γεγονός ότι φιλοξενεί ένα σπάνιο είδος πεταλούδας, τη λεγόμενη Panaxia quadripunctaria, μια νυκτόβια πεταλούδα. Κατά τη διάρκεια της διαδρομής του ο επισκέπτης συναντά και γκρι πεταλούδες. Το είδος αυτό έχει παρατηρηθεί πως κοιμάται σε σημεία σκιάς των κορμών των δέντρων ή ακόμα και γύρω από τις ρίζες. Επιπρόσθετα, απίστευτες στιγμές θεάματος θα βιώσει όποιος καταφέρει να τις αντικρίσει ξύπνιες. Τότε εμφανίζονται τα φτερά τους, με το φωτεινό πορτοκαλί τους χρώμα. Αξιοσημείωτο είναι το φαινόμενο του ζευγαρώματος, που πραγματοποιείται τον Μάιο.\nΗ ανευθυνότητα των ατόμων\nΔυστυχώς, πολλοί άνθρωποι δεν σέβονται τις πεταλούδες. Συνήθεις είναι οι περιπτώσεις που τις ενοχλούν, χτυπώντας τα χέρια τους και δημιουργώντας ανεπιθύμητους θορύβους, είτε που αφήνουν διάφορα απορρίμματα. Η πρώτη περίπτωση έχει ως σκοπό να παρατηρήσουν οι επισκέπτες τις πεταλούδες να πετούν. Δεν συλλογίζονται όμως το γεγονός ότι αυτές, εξαιτίας του τρόμου, τερματίζουν τη ζωή τους ή εξαντλούνται κατά τη διάρκεια της απομάκρυνσής τους. Η δεύτερη περίπτωση δε, καταδεικνύει πλήρη οικολογική ανευθυνότητα.\nΗ γνωστή πλέον «Κοιλάδα των Πεταλούδων» είναι ένας ονειρικός προορισμός, που πρέπει ο καθένας να επισκεφθεί. Κατά τη διάρκεια της περιήγησης, ωστόσο, καλό θα ήταν να υπάρχει σεβασμός στη φύση και στα αξιολάτρευτα αυτά έντομα.


ΣΚΟΠΕΛΟΣ - Bluem\nΘα τη δείτε, μόλις το πλοίο ρίξει άγκυρα. Πρωτεύουσα και λιμάνι του νησιού. Απλώνεται γύρω από τον ομώνυμο όρμο, ακολουθεί το φυσικό ανάγλυφο και σκαρφαλώνει προς τα ερείπια του βυζαντινού κάστρου. Πλακόστρωτα σοκάκια με σκαλιά, λουλούδια στις αυλές, τις καμάρες, τα περβάζια. Νοικοκυρεμένα σπίτια χτισμένα από πλούσιους εμπόρους, ναυτικούς και γαιοκτήμονες. Ανάμεσά τους, κρυμμένες 40 μικρές εκκλησίες. Αυτή είναι η πόλη. Περπατήστε την, νιώστε την και όταν κουραστείτε, ουζερί, καφέ και μπαράκια θα σας ξεδιψάσουν στα τραπεζάκια κάτω από τις μουριές.\nΗ Σκόπελος απέχει 60 ν.μ από τον Βόλο, 61 ν.μ από το λιμάνι του Αγίου Κωνσταντίνου, 45 ν.μ από Κύμη ( Εύβοια) και 120 ν.μ από τη Θεσσαλονίκη. Το νησί έχει 3 λιμάνια. Το κύριο λιμάνι της Σκοπέλου, το Λουτράκι (επίνειο λιμάνι της Γλώσσας) και τον Αγνώντα.Η Σκόπελος δεν διαθέτει αεροδρόμιο αλλά υπάρχουν κοντινά αεροδρόμια στη Σκιάθο με την επωνυμία Κρατικός Αερολιμένας Σκιάθου Αλέξανδρος Παπαδιαμάντης JSI.Κοντινά αεροδρόμια είναι και τα Αεροδρόμια Νέας Αγχιάλου (Αεροδρόμιο Βόλου).\nSkopelos Holidays Hotel (Ξενοδοχείο)\nSkopelos Village Hotel (Ξενοδοχείο)\nKardous Luxury Holidays (Βίλα)\nChristos Guesthouse (Ξενώνας)\nΕδώ οι διακοπές σου έχουν χρώμα πράσινο και γαλάζιο. Η Σκόπελος καλύπτεται από δάση κατά 80%! Θάλασσα και πεύκα γίνονται ένα. Μηλιά, Πάνορμος, Ελιός, Βελανιό (Επίσημη παραλία γυμνιστών), Γλυστέρι, Αγνώντας, Στάφυλος Πεθαμένη (Καναλάκι), Αρμενόπετρα, Αντρίνες: παραλίες που τα πεύκα αγκαλιάζουν με την ομορφιά τους, με τη δροσιά και τον ίσκιο τους.\nΕίναι κτισμένη αμφιθεατρικά στην πλαγιά του λόφου, στο βορειοδυτικό άκρο του νησιού. Περπατώντας στους δρόμους της, θα ανακαλύψετε την Παναγία την Ελευθερώτρια: ήταν τάμα ενός ναυτικού, που ναυάγησε στη Μαύρη Θάλασσα. Στα στενά του χωριού θα βρείτε μία ζωντανή εστία παράδοσης: ένα εργαστήριο αγγειοπλαστικής.\nΕυαγγελίστρια, Μεταμόρφωση του Σωτήρα, Αγία Βαρβάρα, Άγιος Πρόδρομος, Ταξιάρχες, Αγία Αννα. Στη βόρεια πλευρά του ορεινού όγκου Παλούκι θα ανακαλύψετε μερικές από τις πιο σημαντικές μονές της Σκοπέλου, χτισμένες τον 16ο και 17ο αιώνα.\nΠοδηλασία, παρατήρηση πουλιών, εξερευνήσεις, περίπατοι.\nΨάρεμα και γνωριμία με τους ντόπιους\nΑξιοθέατα ιστορικής και πολιτιστικής σημασίας\nΔαμάσκηνα (τα ξινά -για το φαγητό-, τα αυγάτα -για το ομώνυμο γλυκό του κουταλιού- και τα Agen (ξερά δαμάσκηνα), που τρώγονται σκέτα στο φαγητό ή σε γλυκά.)\nΜέλι, γλυκά κουταλιού (αμύγδαλο, δαμάσκηνο), κεραμικά από το εργαστήριο του Νίκου Ροδίου, μαχαίρια από το εργαστήριο του Χρήστου Πατσή, ξύλινα καράβια από το εργαστήριο του Τριαντάφυλλου Μπουνταλά. Από το Γυναικείο Αγροτουριστικό Συνεταιρισμό Γλώσσας (τηλ. 33590), παραδοσιακά γλυκά, αμυγδαλωτά, "χαμαλιά" (αμύγδαλο, ζάχαρη και ροδόνερο), πίτες με χειροποίητο φύλλο, αρτοσκευάσματα.


Ο Άκης Μάντζιος δέχεται πίεση από τα τελευταία αποτελέσματα και ειδικότερα μετά τον σοκαριστικό αποκλεισμό στο Κύπελλο – και τον τρόπο που αυτός ήρθε – από τη Λαμία. Ο προπονητής του Άρη επανέλαβε στη NOVA πως είναι μια δύσκολη περίοδος για την ομάδα με αρκετές διακυμάνσεις και πρόβλημα στο γκολ, υπογραμμίζοντας πως ο σύλλογος βρίσκεται σε διαδικασία διαπραγματεύσεων για περαιτέρω ενίσχυση.\nΓια τον αποκλεισμό από τη Λαμία: «Ήταν ένα σκληρό αποτέλεσμα για μας, ένας αποκλεισμός σε έναν θεσμό που ευελπιστούσαμε να φτάσουμε μέχρι το τέλος και αν μπορούσαμε να κατακτούσαμε και το κύπελλο. Δυστυχώς δεν τα καταφέραμε. Τα δύο παιχνίδια ήταν διαφορετικά. Στο πρώτο παιχνίδι ήμασταν καλοί δημιουργήσαμε ευκαιρίες, αλλά δεν μπορέσαμε να βοούμε το γκολ. Στο παιχνίδι το προχθεσινό η εικόνα μας ήταν πολύ καλύτερη και στα 120 λεπτά. Χάσαμε και δύο πέναλτι, δημιουργήσαμε ευκαιρίες, αλλά για ακόμα ένα παιχνίδι δεν καταφέραμε να σκοράρουμε».\nΓια τη ψυχολογία της ομάδας: «Είναι μία δύσκολη περίοδος για την ομάδα μας. Είμαστε υποχρεωμένοι να συνεχίσουμε. Δεν μπορούμε να μείνουμε πίσω. Όσο σκληρός και απογοητευτικός ήταν ο αποκλεισμός μας υπάρχει συνέχεια και όλη οφείλουμε να προετοιμαστούμε για το επόμενο παιχνίδι».\nΓια το αν μπορεί ο Άρης να διεκδικήσει μία θέση στην Ευρώπη: «Σίγουρα πιστεύουμε στην ομάδα μας. Είναι κακός ο μήνας που διανύουμε, αλλά αυτή η ομάδα έχει δείξει πως όταν είναι καλά μπορεί να καταφέρει τα πάντα».\nΓια το ματς με τον Παναιτωλικό: «Χρειάζεται να έχουμε πνευματική και σωματική ξεκούραση. Κάποια παιδιά είναι σίγουρα επιβαρυμένα. Πρέπει να πάμε στο παιχνίδι της Κυριακής έτοιμοι με έναν αντίπαλο που είναι φορμαρισμένο το τελευταίο διάστημα. Ο Παναιτωλικός είναι μία καλή ομάδα».\nΓια τις μεταγραφικές κινήσεις: «Υπάρχουν διαπραγματεύσεις με ποδοσφαιριστές. Η ομάδα θα προσπαθήσει να ενισχύσει το υπάρχον υλικό. Δεν υπάρχει κάτι σίγουρο»


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 12 Ιουλ 2020\nΑνετράπη σκάφος σκάφος στο Κατακάλι . – Σώοι και οι επτά επιβαίνοντες\nΌπως αναφέρει το korinthostv, το σκάφος με επτά επιβαίνοντας ανετράπη σε ερημική παραλία, στην περιοχή Σιδερώνας , στο Κατακάλι.\nΟ Αρχιεπίσκοπος Ιερώνυμος εξέφρασε την αμέριστη συμπαράστασή του και την ακλόνητη στήριξη της Εκκλησίας της Ελλάδος στο Οικουμενικό Πατριαρχείο.\nΥπενθυμίζεται ότι, νωρίτερα σήμερα ο Αρχιεπίσκοπος Ιερώνυμος συνομίλησε με τον Έλληνα πρωθυπουργό, Κυριάκο Μητσοτάκη για τη «βέβηλη μετατροπή της Αγίας Σοφίας σε τζαμί και τις περαιτέρω ενέργειες στις οποίες θα προβούν Κυβέρνηση και Εκκλησία».\nΗ ΑΕΚ επικράτησε 3-1 του Παναθηναϊκού στο ΟΑΚΑ και διατήρησε ζωντανές τις ελπίδες της για την κατάκτηση της 2ης προνομιούχου θέσης, που οδηγεί στα προκριματικά του Τσάμπιονς Λιγκ.\nΣτο 8' η ΑΕΚ άνοιξε το σκορ. Μετά από σέντρα του Μάνταλου από τα δεξιά, ο Τσιγκρίνσκι στο κέντρο της άμυνας πήρε την κεφαλιά και νίκησε τον Διούδη.\nΠολύ κουβέντα για το τίποτα για τον κατακτητή της Κωνσταντινούπολης Ερντογάν, καθώς γράφει στα παλαιά του υποδήματα κάθε αντίδραση για τη μετατροπή της Εκκλησίας της Αγίας Σοφίας σε ισλαμικό τζαμί. Αξιοθρήνητοι οι Έλληνες εκπρόσωποι της σάπιας νομενκλατούρας μας, αφού λεηλάτησαν και συνεχίζουν ακάθεκτοι να λεηλατούν\nΗ Τουρκία το αποφάσισε τελικά, μετατρέπει την Αγία Σοφία στις 24 Ιουλίου σε μουσουλμανικό τέμενος. Ήδη μας είχε δώσει δείγματα γραφής των προθέσεών της εδώ κι 1,5 μήνα, όταν επέτρεψε την ανάγνωση του Κορανίου εκεί, στις 29 Μαΐου, ανήμερα της επετείου της αλώσεως της Βασιλίδος από τους Οθωμανούς. Διπλό το μήνυμα, τόσο προς την Ελλάδα\nΗχηρές παρεμβάσεις Αρχιεπισκόπου , Παπα Φραγκίσκου ,Δενδια για την Αγιά Σοφιά\nΣύμφωνα με τον κ. Σύψα, υπάρχουν προτάσεις για την απαγόρευση των πανηγυριών στην Ελλάδα αργότερα το καλοκαίρι, υπό τον φόβο\nΕκτακτο - Κορωνοϊός-Ραγδαίες εξελίξεις: Αύξηση των κρουσμάτων, συναγερμός στη Κοζάνη και συνεδρίαση των λοιμωξιολόγων\nΑπό αυτά, ένας είναι κάτοικος Καστοριάς, τέσσερις δηλώνουν κάτοικοι της πόλης της Κοζάνης, τρεις είναι κάτοικοι των χωριών στην ευρύτερη περιοχή, ενώ ένας\nΤου Κυριάκου Βελισσάριου.\nΔεν περίμενε φυσικά κανείς τίποτα διαφορετικό. Το απόγευμα της Παρασκευής, το τουρκικό Συμβούλιο της Επικρατείας ολοκλήρωσε την ιστορική, θρησκευτική και ηθική βεβήλωση του ναού-συμβόλου της Ορθοδοξίας, επιτρέποντας στον Ταγίπ Ερντογάν να… κάνει ό, τι θέλει.\nΕίναι κάτι που όλοι μπορούσαν να προδικάσουν και να περιμένουν. Η ολοκλήρωση της βεβήλωσης της Αγίας Σοφίας από τον Ταγίπ Ερντογάν οδήγησε σε “ιερή εξέγερση” των Ελλήνων. Όχι φυσικά του πολιτικού κόσμου, που αποδεικνύεται για άλλη μια φορά κατώτερος των περιστάσεων. Αλλά των\nΈτσι και φέτος μπαίνουν στο «μικροσκόπιο» οι Στρατιωτικές, Αστυνομικές και Ακαδημίες Εμπορικού Ναυτικού, αλλά και μία σειρά άλλων τμημάτων τα οποία\nΑνετράπη σκάφος σκάφος στο Κατακάλι . – Σώοι και ο...\nΑγία Σοφία: Συνομιλία Ιερώνυμου – Βαρθολομαίου – Ι...\nΗχηρές παρεμβάσεις Αρχιεπισκόπου , Παπα Φραγκίσκου...\nΚορωνοϊός: Στο τραπέζι η πρόταση να σιγήσουν τα… κ...\nΕκτακτο - Κορωνοϊός-Ραγδαίες εξελίξεις: Αύξηση των...\nΙερή εξέγερση… Η οργή των Ελλήνων για την Αγία Σοφ...


Η Terra Select έχει πολλά χρόνια εμπειρίας στον κλάδο της ανακύκλωσης, κυρίως στην διαλογή και τον διαχωρισμό υλικών μιγμάτων. Σαν μία πολύ ευέλικτη εταιρεία, ο στόχος της είναι να προσφέρει την καλύτερη λύση για κάθε πελάτη.\n“Δημιουργούμε εμπιστοσύνη με την Απόδοση” – η Terra Select λειτουργεί με αυτήν την αρχή. Θεωρούμε τους πελάτες μας ως καταλύτες για καινοτομίες και βελτιώσεις. Ιδέες που δίνονται από χειριστές μονάδων ή μηχανημάτων αποτελούν κίνητρο για να ξεκινήσουμε βελτιώσεις και έτσι να δούμε τις απαιτήσεις της αγοράς. Η Terra Select βασίζεται στις μακροπρόθεσμες σχέσεις με τους πελάτες, προμηθευτές και εργαζόμενους της. Τα οφέλη και η ποιότητα είναι το αποτέλεσμα των τελικών προιόντων μας.\nΤα μηχανήματα και οι μονάδες της Terra Select δημιουργούνται και κατασκευάζονται στην Γερμανία. Τα κεντρικά γραφεία στο Sassenberg, στην περιοχή “Munsterland”, παρέχουν τις καλύτερες συνθήκες για την παραγωγή αυτή.\nΗ γκάμα των προιόντων περιλαμβάνει τα περιστροφικά κόσκινα Τ30 – Τ80, τα κινητά κόσκινα πλύσης S50 και S60, τους αεροδιαχωριστές W60, W70. Επιπλέον, προσφέρουμε εξατομικευμένες σταθερές λύσεις, όπως Περιστροφικά κόσκινα, Κόσκινα πλύσης, Αεροδιαχωριστές, τεχνολογία μεταφορών, κλπ, ανάλογα με τις απαιτήσεις του πελάτη.\nΓια περισσότερες πληροφορίες πατήστε http://www.terra-select.com


Ιωάννινα: Άστεγη φοιτήτρια κοιμάται σε ντουλάπα | TGBNEWS\nΙωάννινα: Άστεγη φοιτήτρια κοιμάται σε ντουλάπα\n«Την προηγούμενη χρονιά βρήκαμε φοιτήτρια να κοιμάται μέσα σε ντουλάπα εργαστηρίου»! Ήταν μία από τις πιο συγκλονιστικές φράσεις που ακούστηκαν στο Δημοτικό Συμβούλιο Ιωαννίνων, το οποίο με αφορμή την παρουσία φοιτητών συζήτησε το τεράστιο πρόβλημα στέγασης που απειλεί 200 περίπου φοιτητές με διακοπή των σπουδών τους. Και η μαρτυρία αυτή μεταφέρθηκε στο Σώμα από τον επικεφαλής της παράταξης «Γιάννενα Τώρα» Άρη Μπαρτζώκα, ο οποίος ως γνωστόν είναι καθηγητής στο Πανεπιστήμιο Ιωαννίνων.\nΟ κ. Μπαρτζώκας με γλαφυρό τρόπο περιέγραψε το πρόβλημα το οποίο γίνεται όλο και πιο έντονο. Οι φοιτητικές εστίες είναι αδύνατο να καλύψουν τις ανάγκες που έχει προκαλέσει η οικονομική κρίση των τελευταίων ετών. Δεκάδες φοιτητές, όπου οι οικογένειές τους έχουν μηδενικό ή ελάχιστο εισόδημα, δεν κατάφεραν να εξασφαλίσουν δωμάτιο και αδυνατούν να μείνουν στην πόλη. Κινδυνεύουν λοιπόν να χάσουν τις σπουδές τους και μαζί να εγκαταλείψουν τα όνειρά τους. Η πρώτη προσπάθεια που έκανε το Πανεπιστήμιο προκειμένου να διασφαλίσει δωμάτια σε ξενοδοχεία της πόλης, δεν βρήκε ιδιαίτερη ανταπόκριση.\nΣτον αέρα είναι δεύτερη πρόσκληση, με την ελπίδα να διαθέσουν δωμάτια είτε ξενοδοχεία είτε συγκροτήματα ενοικιαζόμενων δωματίων. Το Δημοτικό Συμβούλιο, αναγνώρισε το μέγεθος του προβλήματος το οποίο νωρίτερα είχε μεταφέρει με σαφή τρόπο εκπρόσωπος των φοιτητών. Άμεσα διαπαραταξιακή αντιπροσωπεία του Δημοτικού Συμβουλίου θα συναντηθεί με τον Περιφερειάρχη και τον Πρύτανη προκειμένου να εξεταστούν λύσεις ενώ ανοιχτό είναι το ενδεχόμενο ακόμη και της οικονομικής συνδρομής του Δήμου.\nTGBNEWS: Ιωάννινα: Άστεγη φοιτήτρια κοιμάται σε ντουλάπα


ΚΩΔΙΚΑΣ ΔΕΟΝΤΟΛΟΓΙΑΣ ΦΩΤΟΓΡΑΦΗΣΕΩΝ-ΒΙΝΤΕΟΣΚΟΠΗΣΕΩΝ ΙΕΡΩΝ ΜΥΣΤΗΡΙΩΝ - Σύλλογος Επαγγελματιών Φωτογράφων και Βιντεοληπτών Μαγνησίας\nΜετά απο διαδοχικές συναντήσεις εκπροσώπων του συλλόγου μας με τον Σεβασμιώτατο Μητροπολίτη Δημητριάδος και Αλμυρού Κο Ιγνάτιο,συζητήθηκαν και συναποφασίστηκαν τα εξής:\n1)Στις φωτογραφήσεις ιερών μυστηρίων ,οι φωτογράφοι θα πρέπει να συμμορφώνονται γενικά με τους κανόνες της Εκκλησίας, καθώς είναι συνυπέυθυνοι μαζί με τους ιερείς για την απρόσκοπτη τέλεση του ιερού Μυστηρίου.\n2)Οι φωτογράφοι και οι εικονολήπτες θα πρέπει να ειναι ευπρεπώς ενδεδυμένοι και καθαροί. Η ενδυμασία ορίζεται ως εξής: Για τους άνδρες υφασμάτινο παντελόνι και πουκάμισο ή κοντομάνικο μπλουζάκι με γιακά και κουμπιά. Για τις γυναίκες μακριά φαρδιά φούστα και όχι έξωμη πάνω ενδυμασία.\n3)Κατά την προσέλευσή τους για φωτογράφηση Ιερών Μυστηρίων οφείλουν , πρίν την έναρξη του μυστηρίου να επιδεικνύουν στόν υπεύθυνο ιερέα την επαγγελματική τους ταυτότητα ή την ταυτότητα μέλους του Σ.Ε.Φω.Βι.Μ. για την επαλήθευση των προσωπικών τους στοιχείων. Ο ιερέας έχει ενημερωθεί από τους μελλόνυμφους ή γονείς του βρέφους που πρόκειται να βαπτισθεί και έχει κατατοπίσει τους μελλονύμφους ή τους γονείς για τά συμφωνηθέντα μεταξύ Σ.Ε.Φω.Βι.Μ. και Ιεράς Μητροπόλεως.\nα)Για εκείνους πού δεν προσκαλούν επαγγελματίες φωτογράφους , θα πρέπει να ενημερώνουν τον υπεύθυνο ιερέα για το ονοματεπώνυμο του φωτογράφου/εικονολήπτη που θα παρίσταται στην τελετή. Αυτοί οι ερασιτέχνες οφείλουν νά προσφέρουν τις υπηρεσίες τους π ε ρ ι ο ρ ι σ μ έ ν α κατά τη διάρκεια του μυστηρίου και θα λαμβάνουν γνώση από πριν για τις οδηγίες τελέσεως των μυστηρίων και τον παρόντα κώδικα Δεοντολογίας.\nβ)Στην περίπτωση που το ζευγάρι έχει επιλέξει για φωτογράφο/εικονολήπτη μέλος του ΣΕΦΩΒΙΜ ,ο ιερέας θα σημειώνει μόνο το όνομα του συλλόγου και όχι του εικονολήπτη-φωτογράφου εφόσον η επίδειξη της ταυτότητας δηλώνει ότι ο εν λόγω φωτογράφος αποδέχεται και τηρεί τον κώδικα Δεοντολογίας.\n4)Θα επιτρέπονται εντός του Σολέα μονο ένας φωτογράφος κι ενας εικονολήπτης ,οι οποιοι θα βρίσκονται σε λογική αποσταση απο το ζευγάρι και τον ιερέα. Δεν θα τοποθετούνται με πλάτη στην Ωραία Πύλη ή με πλάτη στον ιερέα ἤ τους ιερείς πού τελούν το μυστήριο. Εξαίρεση αποτελούν μονο οι σημαντικές στιγμές όπως οι αρραβώνες, το στεφάνωμα και ο χορός του Ησαία ή η στιγμή της βάπτισης του παιδιού στην κολυμβήθρα. Σε τυχόν αλλαγές γωνίας λήψης , οφείλουν να περνούν π ί σ ω από το ζευγάρι (εφ' όσον ο χώρος το επιτρέπει) πάντα με ε υ λ ά β ε ι α και δ ι α κ ρ ι τ ι κ ά.\nΣτήν περίπτωση βοηθών φωτογράφων είτε αυτοί θα βρίσκονται εκτός του Σολέα ,είτε θα υπάρχει ένας βοηθός πίσω ακριβώς από τις ανθοστήλες. Κανείς δεν θα κινείται ά σ κ ο π α μπροστά ή κοντά στο ζευγάρι ή τους ιερείς. Απαγορεύονται ρητώς τα νοήματα από φωτογράφους σε νεόνυμφους, γονείς, κουμπάρους για «πόζες» κ.τ.τ. κατά τήν ιεροτελεστία.\n5)Απαγορεύεται ρητώς η καθυστέρηση ή η παρέμβαση του φωτογράφου/ εικονολήπτη στην ώρα τέλεσης των μυστηρίων είτε για τήν έναρξη είτε για τη λήξη έναρξης . Επιβάλλεται σεβασμός στο ωράριο του ιερού ναού και κάθε παραβίαση-αργοπορία θα σημαίνει μετάθεση του μυστηρίου σε άλλη ώρα κατά τη διακριτική ευχέρεια του ιερού ναού.\n6)Απαγορεύονται αυστηρά κατά τη φωτογράφηση/βιντεοσκόπηση η άνοδος στην Ωραία Πύλη και στον Αρχιερατικό Θρόνο.\n7) Μετά την τέλεση του μυστηρίου, η φωτογράφιση των νεονύμφων μέσα στον Ιερό Ναό επιτρέπεται μόνο για δύο έως τέσσερις οικογενειακές φωτογραφίες και φυσικά απαγορεύονται οι απρεπείς «πόζες». Οι υπόλοιπες μπορούν να ληφθούν ε κ τ ό ς του Ιερού Ναού.


Όταν ο Έλβις συνάντησε τον Νίξον… - Monopoli.gr\nΜια ιστορική συνάντηση γίνεται ταινία και κάνει πρμιέρα στην COSMOTE TV.\nΉταν εκείνη η φωτογραφία. Ο Πρόεδρος των Ηνωμένων Πολιτειών Ρίτσαρντ Νίξον στον Λευκό Οίκο, σφίγγει το χέρι του Έλβις Πρίσλεϊ. 21 Δεκεμβρίου του 1970. Η περίσταση; Ο ΄Ελβις έχει επισκεφθεί τον πρόεδρο για να του εκφράσει την επιθυμία να προσφέρει τις υπηρεσίες του στον πόλεμο κατά των ναρκωτικών. Ο Έλβις με το μαύρο σακκάκι ριγμένο στους ώμους, ο πρόεδρος χαμογελαστός στον φακό. Κατά ένα περίεργο τρόπο για εκείνη την θρυλική συνάντηση πέραν της γνωστής φωτογραφίας λίγα είναι γνωστά, δεν την αναφέρει καν στην αυτοβιογραφία του ο Νίξον.\nΚαι όμως ο Έλβις ήθελε τότε να βοηθήσει_ ήθελε να προσφέρει την φήμη του, την προσωπική του ιστορία – το φτωχό παιδί από το Μέμφις του Τενεσί που έγινε το απόλυτο είδωλο- και να κάνει το καλό. Το μόνο που ζήτησε σαν αντάλλαγμα ήταν ένα σήμα «ειδικού πράκτορα του FBI»- αυτό όλο κι όλο.\nΗ ταινία Elvis & Nixon\nΗ φωτογραφία των δύο υπερδιάσημων προσώπων του 1970 και το λιτό στόρι γύρω από αυτή, στάθηκαν η έμπνευση για την Λίζα Τζόνσον να κάνει την ταινία Elvis & Nixon. Και το ζευγάρι των πρωταγωνιστών αποδείχτηκε ιδανικό: Πρόεδρος Νίξον ο βετεράνος στον Λευκό Οίκο, Κέβιν Σπέισι (δες House of Cards, αλλά και πόσο λίγο είναι το House of Cards χωρίς αυτόν) και Έλβις ο εξαιρετικός Μάικλ Σάνον (Broadwalk Empire) ο οποίος, σημειωτέον, είχε παλιότερα και μια ροκ μπάντα.\nΟ Σάνον ενσαρκώνει έναν Ελβις Πρίσλεϊ εύθραυστο και κουλ μαζί, τον Βασιλιά του ροκενεόλ μέσα σε μια αδιόρατη θλίψη του, που όπως ξέρουμε τον αγκάλιασε για τα καλά τα χρόνια που ακολούθησαν. Με ένα υπόγειο χιούμορ και ανάλογες διαστάσεις της παραδοξότητας του σκηνικού.\nΚέβιν Σπέισι και Μάικλ Σάνον\nΣτην είσοδο του Λευκού Οίκου, φτάνει ο ΄Ελβις και ζητάει ακρόαση προέδρου. You must be kidding είναι η αντίδραση. Κανείς δεν αστειεύεται, ειδικά ο Elvis. Αλλά από τέτοιες μικρές σκηνές της Ιστορίας πολλές μικρές ιστορίες γεννιούνται για έναν κόσμο που κάτω από τις κατάλληλες συνθήκες και φωτισμό προφανώς, τα πιο απίθανα μπορεί να συμβούν. Και απ’ αυτά να μείνει μόνο μια φωτογραφία- η πιο διάσημη φωτογραφία των αμερικανικών αρχείων.\nΚαι η ταινία, Elvis & Nixon. Στις πρεμιέρες του VILLAGE CINEMA HD – της COSMOTE TV- την Παρασκευή 22/3, ώρα 21.00.


Ποιότητα Morfeas - Morfeas\nΟ μέσος άνθρωπος περνάει 220 χιλιάδες ώρες στο κρεβάτι! Κάθε μέρα, σχεδόν μισό λίτρο ιδρώτα, αλάτων, νεκρών κυττάρων και υγρασίας αποβάλλεται από το σώμα μας και απορροφάται από το στρώμα μας.\nΕπιπλέον, η σκόνη και τα ακάρεα κάνουν τη χρήση ενός στρώματος ανθυγιεινή και δύσοσμη.\nΗ Morfeas Mattress προσφέρει από το 2002 προϊόντα ύπνου υψηλής ποιότητας και αισθητικής, όπως στρώματα, ανωστρώματα, καλύμματα στρωμάτων, καλύμματα μαξιλαριών, κρεβάτια ντυμένα, κρεβάτια με αποθηκευτικό χώρο, κρεβάτια μεταλλικά,sommier και μαξιλάρια.\nΜε μια μεγάλη γκάμα στρωμάτων, με latex, memory foam – visco elastic, με ανεξάρτητα ελατήρια, πλενόμενα υφάσματα, για άριστη υγιεινή και απομάκρυνση των ακάρεων, της υγρασίας, του ιδρώτα. Με διάτρητες φάσες (3D) περιμετρικά των στρωμάτων για άριστη ανακύκλωση του αέρα, με εντυπωσιακά στρώματα 30εκ. ύψους με νέας γενιάς υλικά και με υφάσματα αντιαλλεργικά, αντιμικροβιακά, με πιστοποίηση OEKO –TEXT Standard 100 για την μη χρήση βλαβερών ουσιών, κάνουν τα στρώματα της Morfeas Mattress ιδανική επιλογή για ένα υγιές περιβάλλον ύπνου!\nΦΡΟΝΤΙΔΑ ΣΤΡΩΜΑΤΟΣ & ΣΥΝΤΗΡΗΣΗ\nΕμείς στην MORFEAS MATTRESS ξέρουμε την αξία που έχει για όλους μας ο ποιοτικός ύπνος. Γι’ αυτό και φροντίζουμε και σας προσφέρουμε μόνο τις ποιοτικές προτάσεις στρωμάτων, sommiers, ανωστρωμάτων, μαξιλαριών και όλων όσων μπορούν να σας προσφέρουν αυτό που πραγματικά χρειάζεστε. Αναπαυτικό και ορθοπεδικά σωστό ύπνο με… όνειρα γλυκά στην πιο ζεστή αγκαλιά!\nΣτρώματα με ανεξάρτητο ελατήριο, latex και Memory foam-Visco Elastic πρέπει να πατούν σε πυκνό υπόστρωμα (έως 3 εκ. max απόστασης ξύλο με ξύλο) και ενδείκνυται 2-3 φορές η αλλαγή πόδια – κεφάλι για τα στρώματα μίας όψεως και επιπλέον πάνω – κάτω για τα στρώματα δύο όψεων.\nΗ εγγύηση των στρωμάτων της Morfeas mattress αφορά την ποιότητα υλικών κατασκευής, καλή στήριξη και συμπεριφορά του στρώματος για την αποφυγή λακουβιάσματος σε μόνιμη κατάσταση ( πέραν του επιτρεπτού ορίου 2cm ανά σημείο εφόσον το στρώμα πατάει σε σωστό πυκνό υπόστρωμα). Η εγγύηση δεν περιλαμβάνει το ύφασμα του στρώματος.\nΠοιά είναι η διάρκεια ισχύος της εγγύησης?\nΗ εγγύηση για τα στρώματα ισχύει από την ημερομηνία αγοράς και καταλαμβάνει την ελληνική επικράτεια.\nΜε την προϋπόθεση ότι το στρώμα πατάει σε πυκνό υπόστρωμα ( max. έως 3κ απόσταση από ξύλο σε ξύλο) ,ακολουθούνται σωστά οι οδηγίες φροντίδας και ότι η χρήση τους είναι οικιακή. Για λόγους εξακρίβσης της ημερομηνίας αγοράς είναι απαραίτητο να κρατήσετε την αυθεντική απόδειξη αγοράς που αποτελεί τη μοναδική απόδειξη της ημερομηνίας που αγοράστηκε.\nΗ εγγύηση καλύπτει ελαττωματικά υλικά ή ελαττωματική κατασκευή στα στρώματα, τις βάσεις στρωμάτων, όπως αναφέρεται πιο πάνω, από την ημερομηνία αγοράς. Αυτή η εγγύηση ισχύει για οικιακή χρήση μόνο.\nΕλατήρια των στρωμάτων ελατηρίων\nΑφρός που χρησιμοποιείται στα στρώματα\nΠυρήνας latex των στρωμάτων latex.\nΤι θα κάνει η Morfeas mattress για να διορθώσει το πρόβλημα?\nΗ Morfeas mattress αρχικά θα εξετάσει αν το προϊόν καλύπτεται από την εγγύηση. Εφόσον διαπιστωθεί η ελαττωματικότητα του προϊόντος ή εξαρτήματος αυτού, θα εξασφαλίσει τη διόρθωση ή επισκευή του προβλήματος. Εφόσον κριθεί απαραίτητο θα προβεί σε αλλαγή του ελαττωματικού τμήματος. Σε περίπτωση που το προϊόν δεν ανήκει πλέον στη σειρά προϊόντων και χρίζει αντικατάστασης και όχι επιδιόρθωσης, η εταιρεία θα φροντίσει να το αντικαταστήσει με άλλο παρόμοιο.\nΤι δεν καλύπτει η εγγύηση?\nΗ εγγύηση δεν καλύπτει φθορές που προέρχονται από κακή χρήση ή αποθήκευση, δίπλωμα-τσάκισμα στρωμάτων με ελατήρια, αλλοίωση – σκέβρωμα υποστρώματος\n( σομιέ, τάβλες, ανατομικές τάβλες, ενιαίες τάβλες κλπ), χοροπήδημα παιδιών, σιδέρωμα, βρεξιμο ή κάθε άλλου είδους ατυχήματα.\nΗ εγγύηση δεν καλύπτει τη φυσιολογική φθορά, προϊόντα που έχουν τοποθετηθεί σε εξωτερικό χώρο ή σε υγρό περιβάλλον ή οποιαδήποτε χρήση πλην της οικιακής. Για την καλύτερη εξυπηρέτησή σας μπορείτε να απευθύνεστε στο κατάστημα από όπου αγοράστηκε το προϊόν.\nΗ εγγύηση αφορά επιδιόρθωση ή αλλαγή στρώματος που είναι μέσα στα χρόνια της εγγύησης και τα έξοδα μεταφοράς επιβαρύνουν τον πελάτη.\nΌλα τα καινούρια υλικά έχουν την δική τους ιδιαίτερη μυρωδιά, η οποία σταδιακά εξαφανίζεται. Γι’ αυτό σας συνιστούμε να αερίζετε και να σκουπίζετε με ηλεκτρική σκούπα το στρώμα, ώστε να βοηθήσετε να εξαλειφθεί η τυχόν μυρωδιά.


Αριστερή Πρωτοβουλία: Μπροστά στην απεργία της 4ης Φλεβάρη: Επίκαιρη ανάλυση (ΛΑΪΚΟΣ ΔΡΟΜΟΣ)\nΗ κυβέρνηση με χρυσοπληρωμένες επικοινωνιακές φούσκες προσπαθεί να ανασκευάσει τις αντιδράσεις που προκαλούν οι ληστρικές αυξήσεις εισφορών. Ο Υπ. Εργασίας, Γ. Κατρούγκαλος, διατείνεται ότι οι εργαζόμενοι με μπλοκάκι θα πληρώνουν μόνο το 6,5% για κύρια σύνταξη, ενώ το υπόλοιπο 13,5% θα επιβαρύνει τους εργοδότες, ενώ οι εργοδότες προειδοποιούν πως δεν θα το αποδεχτούν και θα το μετακυλήσουν στους εργαζόμενους. Ενώ αναγνωρίζει την εξαρτημένη σχέση εργασίας που κρύβει το “μπλοκάκι”, δεν διανοείται να θέσει θέμα κατάργησής του, στερώντας από τους εργαζόμενους ασφαλιστικά και εργασιακά δικαιώματα, και βρίσκει νέους τρόπους για την εξάπλωση κάθε μορφής ελαστικής και μαύρης εργασίας.\nΗ κυβέρνηση ΣΥΡΙΖΑ - ΑΝΕΛ, υποδαυλίζει διαμάχες μεταξύ εργαζομένων δημόσιου-ιδιωτικού τομέα, παλιών-νέων ασφαλισμένων, μισθωτών-αυτοαπασχολούμενων, κάνοντας λόγο για “ρετιρέ” που πρέπει να πληρώσουν για να “σωθούν οι συντάξεις” των φτωχών! Διανθίζει τα αντιδραστικά μέτρα με ολίγη από “ισονομία και δικαιοσύνη”, ενώ στην πραγματικότητα μονιμοποιεί και νομιμοποιεί όλες τις αντιδραστικές ανατροπές που επιβλήθηκαν με τα μνημόνια των κυβερνήσεων ΠΑΣΟΚ – ΝΔ (κατάργηση με νόμο της 13ης και 14ης σύνταξης, νομιμοποίηση όλων των περικοπών, λεηλασία των αποθεματικών, ανταποδοτικότητα κλπ). Κι ακόμα χειρότερα εγκαθιδρύει ένα νέο μηχανισμό για την πλήρη διάλυση της κοινωνικής ασφάλισης, ακολουθώντας τις οδηγίες των ΕΕ-ΔΝΤ-ΟΟΣΑ που ισχύει σε μια σειρά χώρες, διαλύοντας το δημόσιο ασφαλιστικό σύστημα. Προμηνύει σαρωτικές αλλαγές σε συντάξεις, εισφορές και προϋποθέσεις συνταξιοδότησης, προβλέποντας ειδικές ρήτρες για αυτόματη μείωση του ύψους των συντάξεων, με βάση πίνακες θνησιμότητας.\n- Κατάργηση όλων των ταμείων και ενοποίησή τους σε ενιαίο ταμείο-μαμούθ με κορμό το ΙΚΑ που θα ονομάζεται Εθνικός Φορέας Κοινωνικής Ασφάλισης. Λεηλατούνται όλα τα ασφαλιστικά ταμεία και οι περιουσίες τους, ενώ στον νέο αυτό φορέα θα ισχύουν κοινοί κανόνες υπολογισμού συντάξεων με στόχο τη συρρίκνωση όλων των παροχών προς τους ασφαλισμένους. Ταυτόχρονα πριμοδοτούνται οι ιδιωτικές ασφαλιστικές εταιρείες. Τα παραπάνω αποτελούν προτάσεις της Κυβέρνησης, αλλά είναι σαφές ότι μετά από τις παρεμβάσεις της τρόικας ο τελικός νόμος θα είναι πολύ χειρότερος.\n- Χωρισμό της σύνταξης σε δύο μέρη, την εθνική σύνταξη και την αναλογική-ανταποδοτική. Η “εθνική σύνταξη” ορίζεται αυθαίρετα στα 384 € μικτά (όπως αυθαίρετα μπορεί να μειωθεί) και θα δίνεται ολόκληρη στα 67 χρόνια (με 15 χρόνια ασφάλισης) ή στα 62 (με 40 χρόνια ασφάλισης).\nΗ αναλογική-ανταποδοτική σύνταξη, στηρίζεται στη σύνδεση εισφορών-παροχών και ξεκινά από τα 170 €. Για τις νέες γενιές, που εργάζονται σε συνθήκες “ευελιξίας”, το τμήμα της ανταποδοτικής σύνταξης θα είναι μηδαμινό.\nΚαι το σημαντικότερο το κράτος παύει να είναι εγγυητής του συνόλου των συντάξεων, περιοριζόμενο στην υποχρέωση της εθνικής σύνταξης!\n- Νέες μεγάλες μειώσεις στις συντάξεις, τις νέες και τις ήδη καταβαλλόμενες, με ποσοστό αναπλήρωσης 40% αντί για 70% που ισχύει σήμερα, μεγάλες μειώσεις σε εφάπαξ και επικουρικές συντάξεις, που ξεκινούν από 8% και φτάνουν στο 15% ή και το 30%, κινδυνεύοντας με εξαφάνιση με τη ρήτρα βιωσιμότητας\n- Με τα χαμηλότερα εισοδηματικά κριτήρια για το ΕΚΑΣ, δημιουργεί 70.000 ανασφάλιστους υπερήλικες.\n- Όσοι ασφαλισμένοι “αντέχουν οικονομικά” θα ξαναπληρώνουν εισφορές στα ταμεία ή την ιδιωτική ασφάλιση για να εξασφαλίσουν στοιχειώδεις παροχές υγείας ή απλά να επιβιώσουν, ενώ η συντριπτική πλειοψηφία, χαρατσωμένη κι άνεργη, καταδικάζεται στον Καιάδα!\n- Οι αυξήσεις εισφορών για ασφάλιση και υγεία οδηγούν σε μειώσεις μισθών. Από το 2017 οι εισφορές διαμορφώνονται στο 38,45% επί του φορολογητέου εισοδήματος ως εξής: Κύρια Σύνταξη 20%, εφάπαξ 4%, επικουρική 7.5%, υγεία 6.95%, εισφορά 120 € το χρόνο υπέρ κάποιου (;) ταμείου ανεργίας, φόρος εισοδήματος 26%, τέλος επιτηδεύματος 650-1000 €, εισφορά αλληλεγγύης 0,7-6% και προκαταβολή φόρου για την επόμενη χρήση 75% και 100% από του χρόνου. Η “αφαίμαξη” φτάνει το 65-90% του εισοδήματος! Οι νέες ασφαλιστικές εισφορές κάνουν αδύνατη την παραμονή στο επάγγελμα για χιλιάδες μικροεπαγγελματίες, οδηγώντας τους στον αφανισμό, τη μετανάστευση ή το ξεζούμισμα από τις μεγάλες εταιρείες όταν βρίσκουν δουλειά!\n- Οι άνεργοι, όσοι έχουν πολύ χαμηλό εισόδημα, και όσοι έκαναν αναστολή του επαγγέλματος φορτώνονται υποχρεωτικά με ελάχιστο ετήσιο ποσό εισφορών 2823 €, με αντάλλαγμα ένα επίδομα κηδείας!\n- Καταργείται η έκπτωση κάτω της 5ετίας για τους νεοεισερχόμενους ασφαλισμένους του ΕΤΑΑ. Οι (πρώην) ασφαλισμένοι στο ΕΤΑΑ και στον ΟΑΕΕ θα καταβάλλουν τις ασφαλιστικές εισφορές μηνιαίως.\n- Ενοποιούνται οι έλεγχοι χρεών σε εφορίες και ασφαλιστικά ταμεία καθώς και η ασφαλιστική και φορολογική ενημερότητα. Η ενίσχυση του Κέντρου Είσπραξης Ασφαλιστικών Οφειλών (ΚΕΑΟ), θα επιταχύνει τις κατασχέσεις όσων χρωστάνε στα ασφαλιστικά ταμεία.\nΈτσι για το ΤΣΜΕΔΕ και αντίστοιχα για ΟΑΕΕ:\n- Νεοεισερχόμενος κάτω 5ετίας με μηνιαίο εισόδημα 1000 €, για εισφορές θα δίνει 4614 €, από 2070 € το χρόνο, έχοντας μηνιαία μείωση εισοδήματος 211 €.\n- Νεοεισερχόμενος με μηδενικό εισόδημα για εισφορές θα δίνει 2823 €, από 2070 € το χρόνο.\n- Μηχανικός με συμπληρωμένη 10ετία και μηνιαίο εισόδημα 1500 €, για εισφορές θα δίνει 6930 €, από 5076 € το χρόνο, έχοντας μηνιαία μείωση εισοδήματος 155 €.\n- Ασφαλισμένος πριν το 1993 με μηνιαίο εισόδημα 2000 €, για εισφορές θα δίνει 9228 €, από 4151 € το χρόνο, έχοντας μηνιαία μείωση εισοδήματος 423 €.\n- Καταργούνται ειδικοί κλάδοι εισφορών με συνεισφορά μόνο των ασφαλισμένων, που εξασφάλιζαν έως και το 50% των υφιστάμενων συντάξεων (πχ η Ειδική Προσαύξηση στο ΤΣΜΕΔΕ) και οι ως τώρα καταβεβλημένες εισφορές εξαφανίζονται. Έτσι, ενώ οι υπόλοιπες εισφορές διπλασιάζονται και τριπλασιάζονται, οι συντάξεις κόβονται στο μισό!\nΟ αντιασφαλιστικός νόμος δεν έρχεται για να “σώσει” το ασφαλιστικό, αλλά για να εξασφαλίσει τα κέρδη του κεφαλαίου και να δώσει “επενδυτικά” κίνητρα στα ντόπια και ξένα αρπακτικά. Δεν είναι απλά ένα “προαπαιτούμενο”, αλλά στρατηγική απάντηση του κεφαλαίου και της ΕΕ στην κρίση. Η κυβέρνηση ΣΥΡΙΖΑ-ΑΝΕΛ, οι πολιτικοί της σύμμαχοι και οι “δανειστές” ετοιμάζονται για τη μεγάλη μάχη του ασφαλιστικού σε συνδυασμό με τις αλλαγές στα εργασιακά που γίνονται αλλά και αυτών που θα ακολουθήσουν. Γι αυτό ζητάει απελπισμένα τη συναίνεση όλων των μνημονιακών κομμάτων, όλων όσων ψήφισαν το 3ο μνημόνιο και κυβέρνησαν μέχρι τώρα!\nΗ μαζική συγκέντρωση και πορεία στη Βουλή των δικηγόρων στις 14/1, το Παντεχνικό Συλλαλητήριο στις 21/1, αλλά και όλες οι επόμενες που έχουν προγραμματιστεί, πρέπει να συνενωθούν σε ένα ορμητικό ποτάμι που θα ανατρέψει τη μνημονιακή λαίλαπα! Από την επίθεση ενάντια στα ασφαλιστικά δικαιώματα και την επιβίωση του λαού δεν εξαιρείται κανένας. Εργαζόμενοι, άνεργοι, συνταξιούχοι, επιστήμονες, τεχνικοί, εργάτες και αγρότες βάλλονται από κοινού και μόνο ο μαζικός, παλλαϊκός απεργιακός ξεσηκωμός μπορεί να ανατρέψει την επίθεση των ντόπιων και ξένων αφεντικών.


Ducati: Επιβεβαίωση για Streetfighter V2 - ducati\nO επικεφαλής της Ducati, Claudio Domenicali.\nΔιαβάστηκε από 2124 αναγνώστες\nΤην πρόθεσή του να δημιουργήσει ένα μικρότερο μοντέλο Streetfighter βασισμένο στην Panigale V2, εξέφρασε ο επικεφαλής της Ducati, Claudio Domenicali. Δείτε περισσότερα.\nΑκόμα… ξερογλείφεστε για την νέα Ducati Streetfighter V4; Όχι μόνο εσείς, αλλά και όλος ο πλανήτης. Και φυσικά η εταιρεία το γνωρίζει αυτό και, αφού προκάλεσε τον αναμενόμενο πάταγο, τώρα μάλλον ετοιμάζεται για την παρουσίαση της μικρότερης Streetfighter, βασισμένη στον V2 κινητήρα.\nΠιο συγκεκριμένα, ο Claudio Domenicali, ο επικεφαλής της Ducati, μίλησε στο Motorcycle News και δήλωσε εμμέσως, ότι μια Streetfighter βασισμένη στην Panigale V2 βρίσκεται στα σχέδια: «Έχουμε την Panigale V2 που αποδίδει 155 ίππους και σε βάζει σε μια κατηγορία που μπορείς να γνωρίσεις συναρπαστική σπορ οδήγηση χωρίς να φτάνεις στα όρια. Θα θέλαμε να έχουμε naked μοτοσυκλέτες και σε διαφορετικές κατηγορίες. Η Streetfighter V4 θα παραμείνει στην κορυφή και μετά θα έχουμε και άλλα μοντέλα, που θα μπορεί κανείς να νιώσει την ίδια σπορ αίσθηση με λιγότερο ακραίες επιδόσεις. Σκεφτόμαστε ένα νέο naked μοντέλο, πολύ ενδιαφέρον, που θα έρθει μάλλον σύντομα».\nΚρίνοντας από την φύση των δηλώσεων του Domenicali, η πρόθεση για μία νέα Streetfighter V2 είναι φανερή εδώ. Και αν το μοντέλο όντως γίνει πραγματικότητα, περιμένουμε μια μοτοσυκλέτα με μπόλικη τεχνολογία από την Panigale V2 (όπως και στην περίπτωση των V4 μοντέλων) και σαφώς σε μια πιο προσιτή τιμή από την εξωτική V4. Ίδωμεν…


ΤΡΟΜΟΚΡΑΤΗΣ ΣΤΟ ΜΕΞΙΚΟ ΞΕΣΚΙΖΕΙ ΑΝΤΡΑ, ΤΡΩΕΙ ΕΝΑ ΚΟΜΜΑΤΙ ΣΑΡΚΑΣ ΚΑΙ ΓΕΛΑΕΙ(Βίντεο) – Νίκος Χειλαδάκης\nΟ Τρομοκράτης στο Μεξικό σχίζει το στήθος ενός άντρα και τρώει ένα κομμάτι από την σάρκα του και γελάει.\nΟ Τρομοκράτης του καρτέλ Ναρκωτικών κόβει το στήθος ενός ανθρώπου καθώς ουρλιάζει στον πόνο, σχίζει την καρδιά του που χτυπάει και τρώει ωμό ένα κομμάτι ενώ γελάει με το θύμα του.\nΚαθώς υπάρχει το CJNG(Καρτέλ Νέας Γενιάς Jalisco) και πώς ως προϋπόθεση του να γίνεις μέλος, ο κανιβαλισμός είναι απαίτηση τώρα. Αυτό δεν είναι υπερβολή ή αστείο, και έχουν βγει μερικά βίντεο αυτής της πρακτικής.\nΩστόσο, σε ένα συγκλονιστικό νέο βίντεο που δημοσιεύθηκε στο El Blog Del Narco, δείχνει ένα μέλος του CJNG να σκοτώνει έναν άντρα και στη συνέχεια να βλέπει το στήθος του ανοιχτό, να σκουπίζει την καρδιά του και να το τρώει.\nΈνα σοκαριστικό βίντεο έχει εμφανιστεί στα κοινωνικά δίκτυα όταν ένας φερόμενος χαστάν του Καρτέλ Jalisco Nueva Generación (CJNG) τρώει μια ανθρώπινη καρδιά.\nΤο τρομακτικό ΒΙΝΤΕΟ όπου το sicario del Mencho τρώει την καρδιά ενός θύματος.\nΌπως αποκαλύπτουν, το θύμα θα ανήκε στο Tepalcatepec Cartel, ένα αντίπαλο γκρουπ. Στο βίντεο (το οποίο δεν αποφασίστηκε να εμφανιστεί λόγω του υψηλού περιεχομένου βίας) εμφανίζεται ο εγκληματίας που αφαιρεί το όργανο του ατόμου και το τρώει. Τα ΜΜΕ δήλωσαν ότι αυτό θα συνέβαινε στο Michoacán, αν και δεν υπάρχουν συγκεκριμένες πληροφορίες αυτή τη στιγμή.\nΗ ηχογράφηση άρχισε να κυκλοφορεί στο Διαδίκτυο από το Σάββατο, 22 Αυγούστου. «Έτσι μπορούν να δουν ότι είμαστε οι Jaliscos! Θα τους εξοντώσουμε, όλα τα τεμπέ! Καθαρά τέσσερα γράμματα! Καθαροί άνθρωποι Mencho! Καθαρή Νέα Γενιά! «Φωνάζουν οι εκτελεστές του CJNG που εμφανίζονται στο βίντεο.\nΑυτό δεν είναι καινούργιο, επειδή το 2017 ανακοινώθηκε ότι για να ανήκει σε αυτήν την ομάδα διακινητών ναρκωτικών, η μύηση συνίσταται στην κατανάλωση ανθρώπινης σάρκας. Η Εισαγγελία του Ταμπάσκο, εκείνη τη χρονιά είπε ότι η εγκληματική συμμορία στρατολογούσε νέους μεταξύ 12 και 18 ετών, και ως μορφή εκπαίδευσης αναγκάζονται να τρώνε κρέας από τα θύματά τους.\nΤο CJNG υπήρξε μία από τις εγκληματικές οργανώσεις που έχουν αυξηθεί περισσότερο στο Μεξικό, σύμφωνα με αναλυτές. Το Γραφείο του Γενικού Εισαγγελέα (FGR) εκτιμά ότι η παρουσία του ενοποιείται σε 28 από τις 32 πολιτείες της χώρας.\nΜπορεί να σας ενδιαφέρει ότι : Συλλαμβάνουν έξι εκτελεστές από το βορειοανατολικό καρτέλ στο Camargo, Tamaulipas\nΗ αμερικανική υπηρεσία επιβολής ναρκωτικών (DEA) σημειώνει ότι το καρτέλ έχει επίσης επεκταθεί στο εξωτερικό, «με σημαντική παρουσία όχι μόνο στις Ηνωμένες Πολιτείες και το Μεξικό, αλλά και στην Ευρώπη, την Ασία και την Αυστραλία».\nΤο βίντεο είναι παρακάτω.\nΠΡΟΕΙΔΟΠΟΙΗΣΗ: ΑΥΤΟ ΤΟ ΒΙΝΤΕΟ ΕΙΝΑΙ ΠΟΛΥ ΒIAIΟ ΚΑΙ ΚΤΗΝΩΔΕΣ.\nΔΕΝ ΕΙΝΑΙ ΓΙΑ ΕΥΑΙΣΘΗΤΕΣ ΠΕΡΙΠΤΩΣΕΙΣ.\nΣΑΣ ΕΧΟΥΜΕ ΠΡΟΕΙΔΟΠΟΙΗΣΕΙ.\nΤώρα το έχω πει αυτό και θα το πω ξανά.\nΣκεφτείτε τον μέσο Χοσέ. Είστε ένα φυσιολογικό άτομο που ζει μια φυσιολογική ζωή. Πηγαίνετε στη δουλειά, μεγαλώνετε τα παιδιά σας και σας αρέσει να βλέπετε cervezas με τους φίλους σας τα σαββατοκύριακα. Η ζωή είναι ως επί το πλείστον καλή.\nΑλλά τότε αυτά τα τέρατα έρχονται στην περιοχή σας. Δεν είστε πλούσιοι, δεν είστε ενδιαφερόμενοι και αφήνετε τους ανθρώπους στην ησυχία τους.\nΘέλετε πραγματικά να ζήσετε γύρω από αυτούς τους ανθρώπους; Θα σας έκανε να νιώσετε άνετα να ξέρετε ότι αυτοί οι κακοί είναι στη γειτονιά σας; Θα βοηθούσε επίσης να προσθέσουμε ότι η αστυνομία δεν θα παράσχει βοήθεια εάν κάνει κάτι κακό, και εάν για κάποιο λόγο ένα από τα μέλη αυτής της ομάδας ναρκωτικών κάνει μια απαίτηση και δεν συμμορφώνεστε με αυτό, θα μπορούσατε να καταλήξετε να είστε το θύμα όπως ακριβώς συνέβη σε αυτό το βίντεο;\nΓνωρίζετε επίσης ότι αν περπατήσετε περίπου δεκαπέντε μίλια- με τα πόδια, λεωφορείο, αυτοκίνητο, δεν έχει σημασία – μπορείτε να έχετε μια ολοκαίνουργια ζωή, εντελώς απαλλαγμένη από αυτούς τους ανθρώπους. Το έγκλημα δεν θα φύγει, αλλά θα υπάρχει ένα νομικό σύστημα που θα κυνηγά και θα συλλάβει ανθρώπους σαν αυτούς. Μπορείτε να πάτε στη δουλειά γνωρίζοντας ότι πιθανότατα θα επιστρέψετε στο σπίτι. Επίσης, γνωρίζετε ότι θα κερδίσετε πολύ περισσότερα χρήματα από αυτά που κάνετε τώρα.\nΘα αναλαμβάνατε τον κίνδυνο; Θα αφήνατε τα πάντα πίσω και θα κάνετε το ταξίδι; Θα σας ενδιαφέρει αν οι άνθρωποι σας, θύμωναν για αυτό;\nΠαρακολουθήστε αυτό το βίντεο και σκεφτείτε τους ανθρώπους που πρέπει να ζουν κοντά σε αυτούς τους κακούς ανθρώπους και τι πρέπει να περάσουν από το μυαλό τους κάθε βράδυ, γιατί είναι εξίσου ανθρώπινοι όπως εσείς ή εγώ, και ενώ οι περισσότεροι από εμάς δεν χρειάζεται να ζούμε κοντά σε τέτοιους άνδρες, είναι αναγκασμένοι.\nΕίναι πολύ εύκολο να πούμε, «Κοίτα αυτά (εισάγετε το όνομα της ομάδας εδώ), δεν θα έπρεπε να έρθουν εδώ», χωρίς πραγματικά να ρίξετε μια σκληρή ματιά σε αυτό που οι άνθρωποι αναγκάζονται να περάσουν.\nΕίναι σημαντικό να διατηρηθεί ο νόμος και η τάξη – όπως είναι η δικαιοσύνη – αλλά η δικαιοσύνη δεν μπορεί ποτέ να είναι πλήρης χωρίς έλεος, ειδικά για εκείνους που εξαναγκάζονται σε καταστάσεις που ποτέ δεν ήθελαν να γίνουν μέρος.\nΕπόμενο Άρθρο ΠΟΥ ΘΑ ΜΑΣ ΟΔΗΓΗΣΟΥΝ ΟΛΑ ΑΥΤΑ ΤΑ ΠΟΛΕΜΙΚΑ ΠΑΙΧΝΙΔΙΑ(Βίντεο)\nΠροηγούμενο Άρθρο Περί ιού ο λόγος.… ΞΥΠΝΗΣΤΕ ΕΠΙΤΕΛΟΥΣ ΡΕ ΣΑΝΟΦΑΓΟΙ…. Σύψας:”Να είμαστε προετοιμασμένοι για το χειρότερο σενάριο”.…. (βιντεο)


«Ανταπάντησε» στον Ντικ Τσένι χθες ο Πούτιν | Η ΚΑΘΗΜΕΡΙΝΗ\n«Ανταπάντησε» στον Ντικ Τσένι χθες ο Πούτιν\nΜΟΣΧΑ. Μετά τον Ιρανό ομόλογό του, Μαχμούντ Αχμεντινετζάντ και τις ειρωνικές επισημάνσεις του για την «αποτυχία της δυτικής δημοκρατίας να υλοποιήσει τα ιδανικά της ανθρωπότητας», ο πρόεδρος Πούτιν πήρε χθες τη σκυτάλη στον φραστικό πόλεμο εναντίον των Ηνωμένων Πολιτειών, που έχει πυροδοτήσει η ίδια η Ουάσιγκτον με τις επίμονες υποδείξεις της προς τους δύο ηγέτες. Με την ευκαιρία της έβδομης ομιλίας του προς το ρωσικό έθνος μετά την εκλογή του το 2000 και με πρόσφατη την κριτική Τσένι για τη ρωσική πολιτική στα θέματα της ενέργειας και των ανθρωπίνων δικαιωμάτων, ο κ. Πούτιν αναρωτήθηκε: «Πού πάει όλο το πάθος των Αμερικανών και η ευαισθησία τους για τα ανθρώπινα δικαιώματα όταν έρχεται η ώρα να προωθήσουν τα δικά τους συμφέροντα;» – «Γνωρίζουμε τι συμβαίνει στον κόσμο», υπογράμμισε ο Ρώσος ηγέτης χαρακτηρίζοντας την Αμερική «λύκο που τρώει χωρίς να ακούει» και που «σαφώς δεν πρόκειται να ακούσει κανέναν».\nΕνέργεια και άμυνα\nΜεγάλο μέρος της ομιλίας εστιάστηκε στο ρωσικό στρατιωτικό δόγμα, ενώ ιδιαίτερη βαρύτητα έδωσε ο κ. Πούτιν στο θέμα της ενέργειας, κυρίως σε ό,τι αφορά την εξάρτηση της Ε.Ε. από τα ρωσικά ενεργειακά αποθέματα. Για την άμυνα επισήμανε αφενός, ότι είναι πολύ νωρίς για να θεωρηθεί λήξασα η κούρσα του εξοπλισμού, παρατήρηση που ήλθε να συμπληρώσει πρόσφατες δηλώσεις του για την ανάγκη διατήρησης -με βάση τα σημερινά δεδομένα στη διεθνή σκηνή- της πυρηνικής αποτρεπτικής δύναμης της Ρωσίας. Τα δεδομένα αυτά και ειδικά η αμερικανική πολιτική, άφησε να εννοηθεί ο Ρώσος ηγέτης, υποχρεώνουν τη Μόσχα να χτίσει ένα ισχυρό στρατιωτικό οικοδόμημα για να οχυρωθεί, όπως είπε, όχι μόνο έναντι της τρομοκρατίας αλλά και της πολιτικής πίεσης που δέχεται από το εξωτερικό.\nΟ στρατιωτικός προϋπολογισμός της Ρωσίας, διευκρίνισε, είναι 25 φορές μικρότερος σε σύγκριση με τον αμερικανικό, αναλογία που πρέπει να ανατραπεί. «Ο οίκος τους αποτελεί οχυρό και είναι καλό γι’ αυτούς», σχολίασε αναφερόμενος στην Αμερική. «Αυτό σημαίνει όμως ότι πρέπει κι εμείς να κάνουμε τον οίκο μας ισχυρό και ακλόνητο»… «Θα πρέπει πάντα να είμαστε έτοιμοι να αντιμετωπίσουμε οποιαδήποτε απόπειρα πίεσης κατά της Ρωσίας με σκοπό την εις βάρος της ενίσχυση πολιτικών θέσεων. Οσο πιο ισχυρός είναι ο στρατός μας τόσο μικρότερος θα είναι ο πειρασμός να υποκύψουμε στην πίεση αυτή», συμπλήρωσε. Σε μια άλλη εμφανή αιχμή κατά των ΗΠΑ, ο κ. Πούτιν δήλωσε ότι οι διαπραγματεύσεις της Ρωσίας για την ένταξή της στον ΠΟΕ δεν θα πρέπει να γίνονται εργαλείο εκβιασμού από χώρες που επιδιώκουν να προωθήσουν άσχετα με τον οργανισμό αιτήματά τους…\nΣε ό,τι αφορά το ενεργειακό ζήτημα, υπερασπίστηκε τον ρόλο της Ρωσίας ως βασικού προμηθευτή της Ευρώπης και επανέλαβε την έκκλησή του για τη δημιουργία ενός ενιαίου συστήματος ενέργειας. Η Ρωσία είπε «μπορεί να παίξει σημαντικό ρόλο στην ανάπτυξη μιας ενιαίας ευρωπαϊκής στρατηγικής στην ενέργεια». Παρότι αναφέρθηκε στην ανάγκη τήρησης των υποχρεώσεων της Ρωσίας «έναντι των παραδοσιακών της εταίρων», ο κ. Πούτιν δεν παρέλειψε να συστήσει στους αρμόδιους φορείς την κατάκτηση νέων αγορών, θίγοντας εμμέσως την επιδίωξη της Μόσχας να εξάγει ενέργεια σε ασιατικές αγορές, όπως η Κίνα και η Ιαπωνία.\nΕγκώμιο της Gazprom\nΕπλεξε δε το εγκώμιο του ρωσικού ενεργειακού κολοσσού, Gazprom, θυμίζοντας ότι η εταιρεία είναι πλέον η τρίτη μεγαλύτερη στον κόσμο, μετά τις αμερικανικές ΕxxonΜobil και General Εlectric.\nΜεταξύ των θεμάτων της εσωτερικής πολιτικής πρωταρχική θέση επιφύλαξε ο Ρώσος ηγέτης στην πολιτική αντιμετώπισης της υπογεννητικότητας, υποσχόμενος κίνητρα που θα ωθήσουν τις μητέρες να αποκτήσουν περισσότερα τέκνα.\nΠούλησαν 4χρονο Ινδό για μαραθωνοδρόμο…\nΠροθεσμία 6 μηνών στη Χαμάς από τον Εχούντ Ολμερτ\nΡότερνταμ, ένα απροσδόκητο προπύργιο του ευρωσκεπτικισμού\nΣκληρή απάντηση Πούτιν στην Ουάσιγκτον\nΣτενότερες επαφές ΑΕΙ – επιχειρήσεων θέλει η Ε.Ε.


σοκολατοπιτα του ακη - Απαντήσεις στο Rotise.gr\nΑπάντηση: Δεν ξέρω ποια συνταγή χρησιμοποιείς που απαιτεί και σιρόπι και γλάσο. Συνήθως η σοκολατόπιτες είναι αρκετά ρευστές και χωρίς σιρόπι. Πάντως, το λογ...\nΑπάντηση: αλεύρι για όλες τις χρησεις...\nΑποτελέσματα αναζήτησης ερωτήσεων\tσοκολατοπιτα του ακη sos ! αμα φτιαξω σοκολατοπιτα χωρις μπεικιν παουντερ τι θα γινειιιιι?\nhttp://www.sintagespareas.gr/sintages/ sokolatopita.html Διαβάστε περισσότερα...\tΣοκολατοπιτα με φύλλο;\nΒάζετε σε κατσαρολάκι όλα τα υλικά (εκτός από την Κουβερτούρα ΓΙΩΤΗΣ και το φύλλο κρούστας) και τα αφήνετε να βράσουν για 2-3 λεπτά ανακατεύοντας συνεχώς. Προσθέτετε την Κ... Διαβάστε περισσότερα...\tΣυνταγη σοκολατοπιτα\nκοιτα σε αυτο το λινκ ,ειναι ενδιαφερουσα συνταγη Διαβάστε περισσότερα...\tσυνταγη για σοκολατοπιτα\nαλεύρι για όλες τις χρησεις Διαβάστε περισσότερα...\tΡώτησε τους 51


ο θέμα προοριζόταν για την εβδομάδα, της Αποκριάς. Η δημοσίευσή του όμως, που δεν πραγματοποιήθηκε, το μετέθεσε στις ημέρες της σαρακοστής, αυτές που ακολουθούν με αυστηρότητα τη χαλάρωση ή την κραιπάλη του καρναβαλιού και που πραγματοποιούν μια κάθαρση σωματική με παράλληλη πνευματική αυτοσυγκέντρωση και ψυχική περισυλλογή.\nΕίχαμε καταγράψει παλιές εμπειρίες από αλλοτινούς καιρούς, καθώς το ορεινό χωριό, απ’ όπου έρχονται όλες μας οι μνήμες -τέτοιες μέρες- είχε μεταβληθεί σε…σφαγείο, τη βδομάδα που «άνοιγε» το Τριώδιο και όλοι ετοιμάζονταν για την αποκριά. Ο θρήνος των χοιρινών που τα μαχαίρωναν, γιόμιζε την ψυχή μας μελαγχολία, αφού μαζί με τα ζώα αυτά ζούσαμε και τα φροντίζαμε. Συναισθηματικότερα εμείς τα παιδιά, δίχως να υπολογίζουμε τη σκληρή ανάγκη της ζωής,\nπου συντηρείται με τα θάνατο του αδύνατου για τον δυνατότερο. Στο χωριό λοιπόν, τότε, τω καιρώ εκείνω θα λέγαμε, πριν εκραγεί ο δεύτερος παγκόσμιος πόλεμος, δεν λογαριαζόταν νοικοκύρης, όποιος δεν είχε θρέψει κάποιο χοιρινό, που στις σύγχρονες περιπτώσεις έφτανε τις 100 οκάδες.\nπαίνοντας, λοιπόν στο τριώδιο, σφάζονταν τα θρεφτάρια στις αυλές των σπιτιών, από δυο τρεις επιδέξιους σφαγείς που είχαν συγκροτήσει…εκτελεστικό απόσπασμα. Ζωσμένοι με καρώ τραπεζομάντηλα για τα αίματα, τις μαχαίρες περασμένες στο ζωνάρι και τα χέρια ματωμένα, περιέρχονταν στις γειτονιές κάνοντας χοντροκομμένα αστεία, απειλώντας τα παιδιά που ήσαν ανυπάκουα ότι θα τα σφάξουν κι αυτά κι εκείνα κρύβονταν όσο να τελειώσει το μεκελειό στην αυλή τους που γέμιζε φόβο τις ψυχούλες τους.\nΈβαζαν κάτω το βαρύ χοιρινό, έκοβαν το λαρύγγι του ζώου (τον καρύτζαφλο), η νοικοκυρά τον έψηνε στα πεταχτά, πρώτο μεζέ για τον κόπο τους, τους κέρναγε και μπόλικο κοκκινέλι με την πήλινη κανάτα και μαστουρωμένοι, καταματωμένοι και κεφωμένοι, τράβαγαν γι’ άλλη γειτονιά να συνεχίσουν την…αιμοβόρα συνήθειά τους! Τα υπόλοιπα τα αναλάμβαναν οι ιδιοκτήτες του θυσιασμένου ζώου.\nΟ παππούς, έμπειρος στο γδάρσιμο είχε κρεμάσει το δικό μας θρεφτάρι, στο πορτόξυλο της μεσιανής πόρτας μετά την είσοδο ακριβώς πάνω από τον καταρράχτη απ’ όπου κατεβαίναμε εσωτερικά στο κατώι, να παχνίσουμε τα μουλάρια το χειμώνα, να πιάσουμε κρασί από το βαγένι, να μαζέψουμε τ’ αυγά από τις κότες, που τα γένναγαν μέσα στα παχνιά ή σε απόκρυφες γωνιές ή να ξεκρεμάσουμε κανένα κυδώνι από το πάτερο, ψηλά, για να το ψήσουμε στη χόβολη.\nΓύρω στο τζάκι\nανηγύρι γύρω από το τζάκι που από νωρίς το ‘χαμε παντρέψει με δυο κούτσουρα κουφαλιάρικα που καίγονταν αγκαλιαστά. Σωστό θυσιαστήριο, όπου το έθιμο έβρισκε την καλύτερη έκφρασή του. Η απύλωτη διάθεση των σημερινών παιδιών, η πλήξη και η δυστυχία τους μέσα σ’ όλα τ’ αγαθά, ήταν άγνωστά μας τότε, καθώς ευκαιριακό παιχνίδι μας ήταν η φούσκα (που φτιαχνόταν από την κύστη του ζώου) και θα την έπαιρνε όποιος βοηθούσε περισσότερο. Γουλισμένη στη στάχτη (σαν…χταπόδι), τη φουσκώναμε μ’ ένα μακαρόνι, της ρίχναμε μέσα δυο τρία σπυριά αραποσίτι για να χτυπάει όταν θα ξεραινόταν. Από τη βιασύνη μας την κρεμάγαμε μέσα στους καπνούς του τζακιού να ξεραθεί γρήγορα - γρήγορα και καμαρώναμε με το αυτοσχέδιο παιχνίδι (!) που το φτιάχναμε μόνοι μας, το κυριότερο!\nΔίπλα στο τζάκι, στρωνόταν ο σοφράς και ολοκληρωνόταν η ιεροτελεστία του ψητού στα κάρβουνα. Πεντανόστιμο, ψάνιο κρέας, που οι σύγχρονοι αστοί και οι…αστικοποιημένοι χωρικοί μας, δεν ξέρουν τη γεύση του. Η οματιά (ένα είδος σπληνί από χοιρινό με καρυκεύματα και μαύρες σταφίδες), ήταν ο μεζές για γουλόζους. Και τα άντερα του ζώου, αφού μοσχοπλένονταν, τα φουσκώναμε και τα κρεμούσαμε στον αέρα να ξεραθούν, για να φτιάξουμε στη συνέχεια τα περίφημα λουκάνικα που κράταγαν ίσαμε του αλωνάρη κι αποτελούσαν (τηγανιτά με αυγά) το κολατσιό των θεριστάδων.\nΚάθε σπίτι ήταν κι ένα αλλαντοποιείο! Τίποτα δεν πήγαινε χαμένο. Το λίπος του ζώου, τρία τέσσερα δάχτυλα παχύ, το βγάζαμε από το σώμα του και το λιώναμε σε μικρά λεβέτια και μαζί με τις έγκλισες (που κάνανε τις τσιγαρίδες) και κομμάτια ψαχνά μισοτηγανίζονταν και τα χύναμε ύστερα σε πήλινα ή τενεκεδένια δοχεία να παγώσουν. Γεμίζαμε δυο και τρεις τενεκέδες. Αυτό το λίπος αντικαθιστούσε το λάδι των ορεινών πληθυσμών μας για πολλά χρόνια κι έδινε στα λιπόσαρκα σώματα την ενέργεια που χρειάζονταν ν’ αντέξουν…\nΘέμα για πολλή σκέψη\nο δέρμα χρησιμοποιόταν για την κατασκευή πρόχειρων υποδημάτων (γουρνοτσάρουχα) κι έτσι από ένα θρεφτάρι μια οικογένεια έπαιρνε (άμεσα και έμμεσα) τόσα υλικά για τις ανάγκες της. Η πρώτη ύλη ήταν τσάμπα για την διατροφή του ζώου: τα βελανίδια. Σήμερα (κι αν κάπου θρέφουν κανένα χοιρινό), δεν είναι σαν και τότε. Η άγρια ράτσα, που έδινε νόστιμο κρέας, ξεκληρίστηκε. Τώρα, και στα ορεινά χωριά, περνάνε οι χοιροτρόφοι ή οι γύφτοι-μεταπράτες και πουλάνε γουρουνάκια από μάνες εκτροφείου και ράτσας εισαγωγής, που το κρέας τους είναι άγευστο! Ό,τι γίνεται και με τα κοτόπουλα της μηχανής. Οι τάχα βελτιωμένες ποικιλίες, το εμπόριο, τα ψυγεία με τα συντηρημένα τρόφιμα, οι κάθε είδους ευκολίες έκαναν τεμπέληδες και καταναλωτές αστούς τους χωρικούς μας μέχρι το σημείο να μην καταδέχονται ν’ ασχοληθούν με την οικογενειακή ζωοεκτροφή ή την κηπουρική.\nΚι έγιναν κι αυτοί (οι κάτοικοι των πόλεων δεν μπορούν να κάμουν αλλιώτικα) εξαρτήματα της καταναλωτικής προπαγάνδας, με τις συνεχόμενες πολιτικές προεκτάσεις. Αν μποϊκοτάρουν τα μεγάλα τραστ την αγορά, για οποιοδήποτε λόγο, ψοφήσαμε όλοι σε μια βδομάδα. Τα σύγχρονα κελάρια είναι ανύπαρκτα ή μάλλον τα ‘χουμε αποθέσει στο μπακάλη της γειτονιάς. Ούτε αποθέματα υπάρχουν αλλ’ ούτε και η δυνατότητα να παράγουμε, τα βασικά τουλάχιστον. Αρκεί για παράδειγμα η απεργία των αρτοποιών. Θέμα για περισσότερη σκέψη και - ίσως - καιρός για θετικότερες αντιδράσεις. Πολλούς (άτομα ή ομάδες) δεν συμφέρει να είναι αυτοδύναμη ή οικογενειακού τύπου, η μικρή, κλειστή παραγωγή αγαθών πρώτης ανάγκης. Κι ενώ μας υποδουλώνουν με τις ευκολίες που μας παρέχουν, παράλληλα μας μαγαρίζουν με τα σάπια και τα ψοφίμια (πολλά βρίσκουν οι υγειονομικές υπηρεσίες σε αποθήκες και καταστρέφουν) αλλά και μας ξεδεκαρίζουν με τις υπερτιμήσεις. Μένουμε αδρανείς και νωθροί, εξαγοράζοντας από τα οργανωμένα συμφέροντα κι αυτή τη στοιχειώδη ύπαρξή μας. Ένα είδος κοινωνικής απελευθέρωσης μπορεί να έρθει με την αυτοδυναμία της οικογενειακής οικονομίας, ως ένα βαθμό.


Από το μίνιμαλ στο μάξιμαλ και πίσω στην… χρυσή τομή – Μέρος 1ο - goRUN\nΑρχική / Αξιολογήσεις / Από το μίνιμαλ στο μάξιμαλ και πίσω στην… χρυσή τομή – Μέρος 1ο\nΑξιολογήσεις / Απόψεις / Εξοπλισμός\nΑπό Echetlos στις\t 7 Απριλίου 2016 13 Σχόλια\nΘεωρητικά, το παπούτσι είναι ο μοναδικός «αναγκαίος» εξοπλισμός για έναν δρομέα.\nΜπορείς να τρέξεις χωρίς τεχνικά ρούχα, με βαμβακερές κάλτσες, χωρίς GPS ή οποιαδήποτε άλλα αξεσουάρ, χωρίς όμως το κατάλληλο running παπούτσι, οι πιθανότητες να αντιμετωπίσεις κάποιο θέμα κατά την διάρκεια της προπόνησης, μάλλον είναι εις βάρος σου.\nΓι’ αυτόν τον λόγο οι εταιρείες δαπανούν πολλά χρήματα στην έρευνα και την εξέλιξη των παπουτσιών.\nΆλλοτε ακολουθούν τις τάσεις της εποχής, άλλοτε προσπαθούν να τις διαμορφώσουν. Λεπτή η γραμμή μεταξύ αυτών των δύο…\nΈως και λίγα χρόνια πριν, στην αγορά μπορούσες να βρεις συγκεκριμένες κατηγορίες παπουτσιών και ως επί το πλείστον, με κοινά χαρακτηριστικά.\nΤα μοντέλα κατατάσσονταν σε ουδέτερα (neutral), υποστηρικτικά (stability) και αγωνιστικά / performance. Οι δε τεχνολογίες, το βάρος και η γενικότερη προσέγγιση στις ανάγκες του δρομέα, ήταν σε λίγο πολύ κοινές μεταξύ των εταιρειών. Οι όποιοι πειραματισμοί, συνήθως κατέληγαν στον κάλαθο των αχρήστων.\nΤα πράγματα όμως έμελλε να αλλάξουν, ραγδαία μάλιστα.\nΤο 2009 κυκλοφορεί το βιβλίο του Christofer McDougal “Born to run”. Ο συγγραφέας παρατηρεί και καταγράφει τις δρομικές συνήθειες και ικανότητες της φυλής των Tarahumara στο Μεξικό, μια κοινότητα ανθρώπων οι οποίοι χρησιμοποιούν το τρέξιμο ως μέσο μετακίνησης, κάνοντας δεκάδες χιλιόμετρα καθημερινά ενώ συγχρόνως παραμένουν υγιείς. Απαραίτητη διευκρίνιση, οι Tarahumara τρέχουν φορώντας απλά δερμάτινα σανδάλια. Για να μην μακρυγορούμε, ο McDougal καταλήγει στο συμπέρασμα πως ο άνθρωπος είναι φτιαγμένος για να τρέχει και το σώμα είναι ικανό να αντέξει τις ανάλογες επιβαρύνσεις, χωρίς μάλιστα να κινδυνεύει από συχνούς τραυματισμούς. Για να το επιτύχουμε αυτό όμως, θα πρέπει να αλλάξουμε άρδην όσα γνωρίζαμε έως τώρα σχετικά με το τρέξιμο.\nΑπό τον τρόπο που τρέχουμε (form) έως την παραδοχή πως τα παπούτσια απλά δεν μας χρειάζονται, τουλάχιστον στην μορφή που τα ξέραμε έως τότε. Εν ολίγοις, όσο πιο «φυσικό» το τρέξιμο, τόσο καλύτερο και ασφαλές. Έννοιες όπως ο υπερπρηνισμός, η απορροφητικότητα και κυρίως το heel striking, οδηγούνται στην πυρά!\nΤο βιβλίο γίνεται γρήγορα best seller και σιγά σιγά αρχίζουν να πληθαίνουν οι θιασώτες του «φυσικού τρεξίματος».\nΠίσω στα βασικά λοιπόν…\nΑκόμη και αυτοί που δεν είναι σκληροπυρηνικοί, φαίνεται να δείχνουν ενδιαφέρον για τη νέα αυτή προσέγγιση και είναι διατεθειμένοι να δοκιμάσουν έστω και μέρος της.\nΌπως αναμενόταν, οι κεραίες των εταιρειών έπιασαν νωρίς το μήνυμα. Αντιλήφθησαν πως ένας εντελώς νέος χώρος εμφανιζόταν στην αγορά και σχεδόν όλες προσπάθησαν να πάρουν ένα κομμάτι από την πίττα που μόλις είχε φτιαχτεί.\nΟ λεγόμενος «μινιμαλισμός» στα παπούτσια είχε γεννηθεί.\nΤα βασικά χαρακτηριστικά τους ήταν σε γενικές γραμμές τα εξής:\nΧαμηλό drop, δηλαδή η υψομετρική διαφορά της σόλας μεταξύ φτέρνας και μεταταρσίων. Από τα παραδοσιακά 12mm κατεβήκαμε στα 8mm, τα 4mm ή και τα 0mm. Σκοπός αυτής της μείωσης ήταν η ευκολότερη μετάβαση από το heel striking στο midfoot ή forefoot striking.\nΛεπτές σόλες, με λιγότερο cushioning ή και υποτυπώδες. Θεωρητικά, στο «φυσικό τρέξιμο» η απορρόφηση των κραδασμών γίνεται από το ίδιο το πέλμα, χωρίς την ανάγκη «βοηθημάτων» όπως οι χοντρές μαλακές σόλες των κλασσικών παπουτσιών που ωθούν το σώμα στο να τεμπελιάζει.\nΠαράλληλα, δεν υπάρχει καμμία ανάγκη στήριξης (support) για όσους υπερπρηνίζουν. Αυτή είναι η φυσική βιομηχανική του σώματός σου και δεν χρειάζεται να την αλλάξεις ή να την διορθώσεις. 100% αντίθετη προσέγγιση από ό,τι θεωρείτο ως αξίωμα μέχρι τότε.\nΕυκαμψία. Όσο το δυνατόν λιγότερος περιορισμός στην κίνηση του πέλματος από το παπούτσι. Τόσο όσον αφορά την σόλα όσο και το επάνω μέρος. Αν το πόδι κινείται ελεύθερα, δουλεύουν όλοι οι μύες και οι τένοντες, με αποτέλεσμα να γίνει δυνατό και ανθεκτικό. Πλέον, το παπούτσι κατευθύνεται από το πόδι και όχι το αντίστροφο.\nΧαμηλό βάρος και απουσία δομικών στοιχείων (overlays) και αφρώδους υλικού στο επάνω μέρος. Επίσης, φαρδύ toe box για να μπορούν τα δάχτυλα να απλώνονται.\nΧαρακτηριστικό σκίτσο που συγκρίνει τις δύο “τεχνικές” πατήματος.\nΣε σύντομο χρονικά διάστημα, όλοι οι κατασκευαστές συμπεριέλαβαν στην γκάμα τους μίνιμαλ ή περίπου μίνιμαλ μοντέλα. Όπως και νέες εταιρείες έκαναν την εμφάνισή τους στον χώρο, στοχεύοντας αποκλειστικά σε αυτό το είδος. Το κοινό ανταποκρίθηκε άμεσα, υιοθετώντας τη νέα τάση, είτε εξ ολοκλήρου είτε τμηματικά. Άλλοι βούτηξαν στα βαθειά, επιλέγοντας ultra minimal μοντέλα (NB Minimus, VFF, Merell, κτλ) κι άλλοι πήγαν σε πιο ασφαλείς επιλογές, δηλαδή μοντέλα με χαρακτηριστικά κι από τους δύο «κόσμους», τον παλιό και τον καινούργιο (Kinvara, Pure series, Free κτλ).\nΤο πρόβλημα με τη νέα τάση ήταν ότι υποσχόταν πολλά. Αν υιοθετούσες όλο το «πακέτο» (συγκεκριμένο πάτημα και στάση σώματος, minimal υποδήματα κτλ…), ξεμπέρδευες άπαξ και διά παντός από κάθε είδους τραυματισμούς. Έτσι απλά! Ήταν τόσο σίγουροι οι υποστηρικτές του natural running για τους ισχυρισμούς τους, ώστε δεν είχαν κανέναν ενδοιασμό να υποσχεθούν ακόμη και επίσημα τα οφέλη από την χρήση των προιόντων τους, έστω κι αν δεν υπήρχε καμμία επιστημονική μελέτη που να απεδείκνυε τις θέσεις τους. Το 2014, η VFF υποχρεώθηκε από τα αμερικανικά δικαστήρια να δεσμεύσει το ποσό των 3.75 εκατομμυρίων δολαρίων σε έναν λογαριασμό, ο οποίος θα προοριζόταν για την αποζημίωση κάθε πελάτη που θα ισχυρίζετο ότι αγόρασε τα συγκεκριμένα παπούτσια, παρασυρόμενος από τις «υποσχέσεις» της εταιρείας πως τα προιόντα της μειώνουν τις πιθανότητες τραυματισμών και δυναμώνουν τα πόδια.\nΌπως αντιλαμβάνεται κανείς, κανένα επιστημονικό υπόβαθρο δεν υπήρχε πίσω από όλα αυτά που υποσχόταν η νέα τάση. Μπορεί να ακούγονταν λογικά ή να υπήρχαν αρκετά παραδείγματα δρομέων που όντως ωφελήθηκαν από τα minimal υποδήματα αλλά οι όποιες ενδείξεις σίγουρα δεν μπορούσαν να εκληφθούν ως αποδείξεις. Η επιστήμη, προτού αποφανθεί με σιγουριά για μια θεωρία, επί χρόνια μελετά, πειραματίζεται, επαναλαμβάνει και στο τέλος καταλήγει σε συμπέρασμα. Ο μινιμαλισμός πήρε αξιωματικά αυτά που πρέσβευε και θα μπορούσαμε να πούμε ότι έφτασε στα όρια του φονταμενταλισμού.\nΣύμφωνα με τους υποστηρικτές του «φυσικού τρεξίματος», πηγή του κακού όσον αφορά τους συνήθεις τραυματισμούς είναι η προσγείωση του πέλματος στην φτέρνα. Αυτό προκαλεί stress σε κνήμες, γόνατα, ισχία και μέση, όμως η αλήθεια βρίσκεται κάπου στην μέση. Όταν πρόκειται για heavy heel striking, το οποίο συνοδεύεται συνήθως και από υπερδρασκελισμό (προσγείωση του ποδιού σε τεντωμένη θέση και αρκετά μπροστά από την κάθετο των ισχύων), η παραπάνω πρόταση είναι αληθής. To σωστό «στήσιμο» (form) του σώματος όμως, είναι αυτό που κατά κύριο λόγο μας προστατεύει από τις κακοτοπιές και μάλιστα, είναι ανεξάρτητο από το αν η φτέρνα μας «γλείφει» πρώτη το έδαφος ή προσγειωνόμαστε με το μέσο του πέλματος.\nΑπ’ την άλλη, τα στατιστικά σχετικά με τους τραυματισμούς, έδειξαν πως ενώ υπήρχε μείωση σε αυτούς που, ας δεχθούμε, προήρχοντο από το heel striking, υπήρχε παράλληλα αύξηση σε τραυματισμούς σε γαστροκνήμιο – υποκνημίδιο – αχίλλειο τένοντα, όπως και στα πέλματα. Αυτό οφειλόταν κατά κύριο λόγο ότι πλέον άλλαζαν τα σημεία επιβάρυνσης του σώματος κατά το τρέξιμο. Η προσγείωση στο μέσο του πέλματος, σε συνδυασμό με το χαμηλό drop, έφερναν σε θέση υπερέκτασης τον αχίλλειο τένοντα (και κατά συνέπεια, τον γαστροκνήμιο) και έδιναν φορτίσεις που οι περισσότεροι δρομείς δεν ήταν συνηθισμένοι μέχρι τότε.\nΣιγά σιγά, η νέα αυτή τάση άρχισε να χάνει μεγάλο μέρος της δυναμικής και κυρίως, του κοινού της.\nΚάποιοι παρέμειναν πιστοί αλλά οι περισσότεροι έδειχναν να κινούνται σε επιλογές, είτε πιο παραδοσιακές είτε «υβριδικές». Γεγονός είναι ότι το κοινό έδειχνε να έχει κουραστεί από τα «dos and don’ts» που οι γκουρού του φυσικού τρεξίματος του υπαγόρευαν με κάθε τρόπο και κυρίως – αυτό είναι προσωπική εκτίμηση – άφηναν πίσω τους κάτι που ίσως ποτέ δεν έκαναν συνειδητά αλλά σα να ακολουθούσαν απλά οδηγίες.\nΚι αυτό φάνηκε από το γεγονός ότι σχετικά γρήγορα πέρασαν στο εντελώς αντίθετο άκρο, τον μαξιμαλισμό!\nΕν τούτοις, ο μινιμαλισμός, έστω και αποχωρώντας από το προσκήνιο, άφησε μια παρακαταθήκη που ακόμη και σήμερα επηρεάζει τον σχεδιασμό και τις “αρχές” μεγάλου μέρους των σύγχρονων μοντέλων.\nΑλλά αυτά θα τα δούμε στο 2ο μέρος του άρθρου…\ncushioning Hoka maximal minimal\nΠόσο σημαντικό είναι το βάρος των παπουτσιών στην δρομική οικονομία;\nNestoras Katsios\t 7 Απριλίου 2016, 12:58\nEchetlos\t 7 Απριλίου 2016, 13:42\nΝα ‘σαι καλά, Νέστορα!:-)\nmachine\t 7 Απριλίου 2016, 21:45\n@Echetlos Οι Tarahumara φοράνε nike air!\nEchetlos\t 7 Απριλίου 2016, 21:52\nΠού; Για ορειβασία..;\nmachine\t 7 Απριλίου 2016, 22:23\nΟχι στις γιορτές! Οσοι έχουν τουλάχιστον αποκτήσει από δωρεές.\nEchetlos\t 8 Απριλίου 2016, 11:52\nΧαχαχα… μόλις τους ανακαλύψαμε, τους κάναμε σαν τα μούτρα μας!\nVlod\t 8 Απριλίου 2016, 17:04\nEchetlos\t 8 Απριλίου 2016, 21:03\nbig-blue\t 9 Απριλίου 2016, 23:46\nΤο καλύτερό σου! Περιμένω τη συνέχεια, είσαι on fire!\nEchetlos\t 10 Απριλίου 2016, 00:10\nΕυχαριστώ Ηλία, έρχεται σύντομα…\nxipolitakos\t 17 Απριλίου 2016, 18:06\nEchetlos\t 17 Απριλίου 2016, 18:23\nxipolitakos\t 17 Απριλίου 2016, 18:26\nΣχετικά με τους τραυματισμούς από χρήση minimal shoes είναι φυσικό να τραυματίζονται σημεία του σώματος που πριν”τεμπέλιαζαν” όταν δεν είναι ικανά να αντεπεξέλθουν σε τέτοιες φορτήσεις.\nnaftony σχολίασε Θέλοντας παπούτσι για τα long, ήμουν μετ... 12 ώρες πριν\nGregorysg σχολίασε ... 1 ημέρα πριν\ntse89 σχολίασε Κάτι μου θύμισες με αυτή την φράση ´ Σε ... 1 ημέρα πριν\ncranfield σχολίασε Καλημερα σας, Μαλλον θα ειμαι απο του... 7 ημέρες πριν


Με πρωτοβουλία του Αντιπεριφερειάρχη Θ. Αυγερινού\nΕυρεία σύσκεψη μεταξύ όλων των εμπλεκόμενων φορέων πραγματοποιήθηκε στην Περιφερειακή Ενότητα Ανατολικής Αττικής με πρωτοβουλία του Αντιπεριφερειάρχη Θ. Αυγερινού, με αντικειμενικό σκοπό τη διαφύλαξη και προστασία των επισκεπτών του Εθνικού Πάρκου Σχινιά και του οικοσυστήματος. Συμμετέχοντες ήταν ο Δήμαρχος Μαραθώνα Στ. Τσίρκας, ο Αντιδήμαρχος Μαραθώνα Β. Κυπαρίσσης, ο Διοικητής Πυροσβεστικών Υπηρεσιών Ανατολικής Αττικής Αντιπύραρχος Ι. Ζαμάνης, ο Δασάρχης Καπανδριτίου Δ. Σωτηρόπουλος και εκπρόσωποι του νεοσύστατου Οργανισμού Φυσικού Περιβάλλοντος & Κλιματικής Αλλαγής (Ο.ΦΥ.ΠΕ.ΚΑ.), που ενσωμάτωσε τον τ. Φορέα Διαχείρισης Εθνικού Πάρκου Σχινιά-Μαραθώνα, Υμηττού και Νοτιοανατολικής Αττικής.\nΗ εν λόγω σύσκεψη αποτελεί συνέχεια μιας σειράς δράσεων και επισημάνσεων που έχουν γίνει από την πλευρά της Περιφερειακής Ενότητας Ανατολικής Αττικής και του Αντιπεριφερειάρχη κ. Αυγερινού, κυρίως προς την Πολιτική Ηγεσία των αρμοδίων Υπουργείων, Κλιματικής Κρίσης & Πολιτικής Προστασίας και Περιβάλλοντος & Ενέργειας, τον Υπουργό κ. Χρ. Στυλιανίδη και τον Υφυπουργό κ. Γ. Αμυρά αντιστοίχως, από τις αρχές του έτους, πριν την έναρξη της αντιπυρικής περιόδου, για σχεδιασμό και δράσεις Πολιτικής Προστασίας με σκοπό την αντιμετώπιση κινδύνων από την εκδήλωση πυρκαγιάς στο Εθνικό Πάρκο Σχινιά.\nΕπισημαίνεται ότι η Περιφέρεια Αττικής δεν έχει καμία σχετική αρμοδιότητα έργων αντιπυρικής προστασίας αλλά και γενικότερης διαχείρισης στη συγκεκριμένη περιοχή εντούτοις στο πλαίσιο του καλύτερου συντονισμού των ενεργειών πρόληψης και ετοιμότητας από τους συναρμόδιους φορείς προτίθεται, να συμβάλλει με κάθε πρόσφορο μέσο και ενέργεια στην προστασία του σπάνιου δασικού οικοσυστήματος του Εθνικού Πάρκου Σχινιά σύμφωνα με τις κατευθύνσεις που έχουν δοθεί από τον Περιφερειάρχη Αττικής Γιώργο Πατούλη.\nΣτο πλαίσιο αυτό, ο Αντιπεριφερειάρχης κ. Αυγερινός και υπό την ιδιότητα του ως Πρόεδρος του Συντονιστικού Οργάνου Πολιτικής Προστασίας της Π.Ε. Ανατολικής Αττικής έχει προβεί σε ανάλογες επισημάνσεις και συσκέψεις και όλα τα προηγούμενα έτη της θητείας του, με σημαντικά αποτελέσματα, και με σκοπό να αναδειχθούν τα σημαντικά ζητήματα πυροπροστασίας και να αναληφθούν δράσεις από τους αρμόδιους φορείς.\nΚατά τη διάρκεια της συνάντησης, έμφαση δόθηκε κυρίως στη λήψη προληπτικών μέτρων πυροπροστασίας, τοποθέτησης συστημάτων πυρόσβεσης, εκπόνησης σχεδίου συγκέντρωσης επισκεπτών και εκκένωσης, με την διαμόρφωση οδού διαφυγής σε περίπτωση πυρκαγιάς εντός του πευκοδάσους. Επίσης, τέθηκε ως άμεση και επιτακτική ανάγκη να δρομολογηθούν και να χρηματοδοτηθούν έργα και εργασίες μείωσης του κινδύνου εκδήλωσης πυρκαγιάς με ιδιαίτερη έμφαση στους καθαρισμούς φυτικής βλάστησης, στη συντήρηση πυροσβεστικών υδροστομίων κ.α. από τους αρμόδιους φορείς όπως Δασαρχείο, Δήμος, Πυροσβεστική Υπηρεσία και ΟΦΥΠΕΚΑ.\nΟ Αντιπεριφερειάρχης Αν. Αττικής Θ. Αυγερινός, κατά τη συζήτηση, μεταξύ άλλων δήλωσε: «Ο Σχινιάς είναι ένας από τους σημαντικότερους υδροβιότοπους και μια σπάνια περιοχή Natura με το παραθαλάσιο πευκοδάσος των κουκουναριών, ένα από τα τρία μοναδικά της Ευρώπης, ένα φυσικό κόσμημα μοναδικού κάλλους. Μέλημά μας είναι να το διαφυλάξουμε και να το βοηθήσουμε να αναπτυχθεί, και αυτό προσπαθούμε κάθε χρόνο σε κοινή γραμμή με τον Περιφερειάρχη μας Γ. Πατούλη και πάντα με την καθοδήγησή του. Επιδιώκουμε στενή συνεργασία, με τους αρμόδιους Υπουργούς Κλιματικής Κρίσης & Πολιτικής Προστασίας και Περιβάλλοντος & Ενέργειας, για να προωθήσουν δράσεις άμεσης επίλυσης των ζητημάτων που έχουμε επισημάνει και μέσω των σχετικών επιστολών μας, έτσι ώστε να μειωθούν σε σημαντικό βαθμό οι κίνδυνοι εκδήλωσης πυρκαγιάς στο Εθνικό Πάρκο Σχινιά κατά τη θερινή περίοδο».\nTags: Σύσκεψη πυροπροστασία Πάρκου Σχινιά


Βοηθεια Ερχονται Οι Καμερεσ! - Παιδικη βιβλιοθηκη (BKS.0173344)\nΑρχική > Βιβλία > Παιδική Βιβλιοθήκη > ΒΟΗΘΕΙΑ ΕΡΧΟΝΤΑΙ ΟΙ ΚΑΜΕΡΕΣ!\nΓΚΡΙΝ ΚΙΜΠΕΡΛΥ στην κατηγορία ΠΑΙΔΙΚΗ ΒΙΒΛΙΟΘΗΚΗ\nΣυγγραφέας: ΓΚΡΙΝ ΚΙΜΠΕΡΛΥ\nΓεια χαρά, είμαι η Σαμ και καλωσορίσατε στο μπλογκ μου! Από εδώ και στο εξής, θα σας γράφω για τη ζωή μου, τα όνειρά μου και το πόσο θα ήθελα να έβαζε λιγάκι μυαλό ο Ρόμπερτ Ρούμπενς και να έπαυε να με βασανίζει τόσο. Ο Ρόμπερτ είναι ο ατζέντης της αδερφής μου, της Ντάνι. Χάρη σ' εκείνον, η αδερφή μου είναι η νούμερο ένα θεά της ποπ -και από τότε η ζωή μου έχει γίνει σκέτη φρίκη! Όμως, τώρα τέλειωσε επιτέλους η περιοδεία της Ντάνι και θα μετακομίσουμε σε ένα απίστευτο νέο σπίτι. Και το καλύτερο απ' όλα: θα ξαναγίνουμε επιτέλους μια φυσιολογική οικογένεια. Ωστόσο, αυτόν το Ρόμπερτ δεν τον εμπιστεύομαι καθόλου. Είμαι σίγουρη πως κάτι μαγειρεύει πάλι- και υποψιάζομαι πως δε θα μ' αρέσει.\nΒΟΗΘΕΙΑ ΕΡΧΟΝΤΑΙ ΟΙ ΚΑΜΕΡΕΣ! (BKS.0173344)\nΒΟΗΘΕΙΑ ΕΡΧΟΝΤΑΙ ΟΙ ΚΑΜΕΡΕΣ! BKS.0173344 ΓΚΡΙΝ ΚΙΜΠΕΡΛΥ ΓΚΡΙΝ ΚΙΜΠΕΡΛΥ ΠΑΙΔΙΚΗ ΒΙΒΛΙΟΘΗΚΗ ΒΟΗΘΕΙΑ ΕΡΧΟΝΤΑΙ ΟΙ ΚΑΜΕΡΕΣ!


Έκθεση έργων με θέμα “Να ‘σαι φτωχαδάκι του Πνεύματος” στο Εκκοκκιστήριο Ιδεών – Περισκόπηση\nΈκθεση έργων με θέμα “Να ‘σαι φτωχαδάκι του Πνεύματος” στο Εκκοκκιστήριο Ιδεών\nΈνας διάσημος παπάς-γιατρός, καλλιτέχνης, μια σπάνια προσωπικότητα της διεθνούς σκηνής της τέχνης ο πατέρας Σταμάτης Σκλήρης στο ΕΚΚΟΚΚΙΣΤΗΡΙΟ ΙΔΕΩΝ της Βέροιας όπου παρουσιάζεται η έκθεση των έργων του με θέμα «ΝΑ ‘ΣΑΙ ΦΤΩΧΑΔΑΚΙ ΤΟΥ ΠΝΕΥΜΑΤΟΣ».\nΜε εκθέσεις σ’ όλο τον κόσμο Αμερική, Ευρώπη κλπ. με διαλέξεις και ομιλίες του στα μεγαλύτερα κέντρα προβληματισμού, ένας μελετητής-διανοούμενος με στόχο τη μεταφορά και σύνδεση της Βυζαντινής Αγιογραφικής παράδοσης με τη σύγχρονη τέχνη, θα είναι κοντά μας με το έργο του από τις 4 Μαΐου έως τις 23 Ιουνίου.\nΕικονογράφος – αγιογράφος εκκλησιών με καινούργιες θεματογραφίες και απεικονίσεις, που εκπλήσσουν μ’ έναν ευφάνταστο τρόπο και δημιουργούν μια καινούργια αίσθηση στους ανθρώπους είναι το έργο του π. Σκλήρη.\nΔεινός μελετητής της Ιστορίας της Τέχνης, με ιδιαίτερες μελέτες στο έργο του Σεζάν, του Πικάσο, του Ματίς, του Μιρό και κυρίως του Δομήνικου Θεοτοκόπουλου, ο παπα Σκλήρης συντροφιά με τον Φασιανό ανιχνεύουν τις νέες προοπτικές και τους δρόμους της τέχνης.\nΣτο ΕΚΚΟΚΚΙΣΤΗΡΙΟ θα προβάλλονται παράλληλα κάθε μέρα βίντεο από τις διάφορες τηλεοπτικές εμφανίσεις του και παρουσιάσεις του έργου του.\nΣας προσκαλούμε όλους και όλες στα εγκαίνια το Σάββατο 4 Μαΐου στις 7 το απόγευμα στα εγκαίνια όπου θα μιλήσουν για το έργο του ο Καθηγητής της Θεολογικής Σχολής του ΑΠΘ κ. Χρυσόστομος Σταμούλης, η Έφορος του Πατριαρχικού Ιδρύματος Πατερικών Μελετών κ. Φλώρα Καραγιάννη και ο ίδιος ο καλλιτέχνης.\nΗ έκθεση οργανώνεται από το ΕΚΚΟΚΚΙΣΤΗΡΙΟ ΙΔΕΩΝ, με συνδιοργανωτές την ΙΕΡΑ ΜΗΤΡΟΠΟΛΗ ΒΕΡΟΙΑΣ ΝΑΟΥΣΗΣ ΚΑΙ ΚΑΜΠΑΝΙΑΣ και τον ΔΗΜΟ ΒΕΡΟΙΑΣ.\nΠληροφορίες στα τηλέφωνα 6972440721 και 6978009083\nΕτικέτες παράδοση - πολιτισμός, πολιτισμός\n← Μήνυμα του δημάρχου Αλεξάνδρειας Π. Γκυρίνη για την Πρωτομαγιά → Έκτακτη συνεδρίαση του Δημοτικού Συμβουλίου Αλεξάνδρειας στις 2 Μαΐου